Kreml açarını itirib – Turkustan.info\n29 Noyabr 2020 03:20\nRus şairi Fyodor Tyutçevin məşhur dördlüyü var:\nRusiya ağılla anlaşılmaz,\nO özünə xasdır –\nRusiyaya yalnız inanılır.\nAmma Rusiya heç inanılası deyil. “Valday” klubunda Putin Ərdoğanı “güvənilir tərəfdaş” adlandırmış, onunla işləməyin xoş olduğunu vurğulamışdı. Üstündən iki gün keçməmiş\nRusiyanın hərbi təyyarələri İdlibdə Türkiyəyə yaxın Suriya Milli Ordusuna bağlı ” Feylaku’ş Şam” qruplaşmasının təlim düşərgəsinə onlarla ton bomba yağdırdı. Azı 56 əsgər həlak oldu.\nVə yaxud Azərbaycan lideri açıq şəkildə ittiham etdi ki, Rusiyadan Ermənistana qaçaqmalçılıq yolu ilə silah ötürülür. Dəlillər artıq Moskvaya təqdim olunub. Kremldən bir səs yoxdur, amma şübhə yoxdur ki, biabırçı vəziyyətə düşən Rusiya hansısa yolla revanş axtarır. Rusiya TV-ləri isə gecə-günduz dəlilsiz-sübutsuz bizi içlərindəki çirkaba bulaşdırmaq istəyir. Putinsə “Valday” da demişdi ki, “Azərbaycan və Ermənistan Rusiya üçün bərabər tərəfdaşdır”.\nTəbii ki, inanmadlq, təbii ki, bərabər tərəfdaşlıq mifdir. Türklər demişkən, bu nə pəhriz, bu nə kələm turşusu. Erməniləri silahlandırırlar, özü də pulsuz-parasız. Sonra da bizdən dostluq umurlar.\nTürkiyəli ekspertlərə görə, Ankaranın Cənubi Qafqaza girməsini əngələməyə çalışan Rusiya Qarabağ savaşında status-kvonun dəyişilməsinin qisasını İdlibdə alır.\nÇörçill Rusiyaya daha yaxşı bələd idi:”Mən sizə Rusiyanın nə edəcəyini əvvəlcədən deyə bilmərəm. Bu, sirlərə bürünmüş və başsındıran bilinməzin içərisinə qoyulmuş tapmacadır, ola bilsin ki, açarı var. Bu açar rus milli maraqlarıdır”.\nRusiya ətrafını, qonşularını qatıb qarışdıra-qarışdıra artıq açarını itirib. Putin birgə tarixi keçmişimiz, mədəniyyıtimiz var deyərək MDB məkanında birliyə cağırır. Anlamır ki, bizi birləşdirən dəyərləri özünün təbliğatı və siyasi zorbalığı ilə çoxdan basdırıb.\nƏvvəllər yerindən duran politoloq deyərdi ki, Qarabağ münaqişəsinin açarı Moskvadadlr. Rusiya bundan xoşnud olardı, çünki özünü bölgənin hamisi rolunda görür.\nLakin II Qarabağ savaşı başladıqda gördük ki, Kreml o açarı itirib, masadakı fərsizliyi ilə əlindən düşürüb. Düzdür, Rusiya əvvəlki rolunda qalır, amma “Qarabağın açarı” artıq onu cəbhədə tapan Azərbaycanın öz əlindədir.\nGeri Ömər Faiq Nemanzadənin yaradıcılığında milli maarifçilik: türkçülük və azərbaycançılıq\nİrəli Ordumuz Xankəndidə düşmənin üç əsas nöqtəsini məhv etdi – RƏSMİ


Ana səhifə » Daxili siyasət » ABŞ Dövlət Departamentinin hesabatı qeyri-obyektiv və qərəzlidir\nABŞ Dövlət Departamentinin hesabatı qeyri-obyektiv və qərəzlidir\nAzərbaycanda terror və radikalizmin qarşısının alınması istiqamətində hüquqi müstəvidə görülən tədbirləri təhrif edən Dövlət Departamenti nə üçün Ermənistanda hakimiyyət tərəfindən ölkə vətəndaşlarına divan tutulmasına, mülki şəxslərin qətlə yetirilməsinə göz yumur?\nXəbər verildiyi kimi, ABŞ Dövlət Departamentinin dünya ölkələrində din azadlığına dair illik hesabatı açıqlanıb. Hesabatın ölkəmizlə bağlı hissəsində konstitusiya ilə vətəndaşlara dini inanclarını ifadə etmək hüququnun verildiyi göstərilir. Bununla yanaşı, hesabatda Azərbaycandakı reallıqların təhrif olunduğu, heç bir söykənməyən, əsassız ittihamlar da yer alır.\nİlk olaraq qeyd edilməlidir ki, Azərbaycan bu gün dünyada tolerantlıq və multikulturalizm nümunəsi kimi xarakterizə olunur. Tarixən müxtəlif dinlərin və millətlərin birgə yaşadığı Azərbaycanda istər dini, istərsə də milli-etnik dözümlülük yüksək səviyyədə olub. Multikulturalizmi öz həyat tərzinə çevirən Azərbaycanda ənənəvi dini ritualların həyata keçirilməsi istiqamətində heç bir problem yoxdur. Ən əsası isə insanların din, vicdan azadlığı ölkə Konstitusiyası ilə tənzimlənir. Eyni zamanda, Azərbaycan dini icmalara hər cür kömək, o cümlədən maddi dəstək verən azsaylı dövlətlərdəndir. Təbii ki, qeyri-insani və ya radikalizmə söykənən, ölkə qanunvericiliyinə zidd fəaliyyət göstərən istənilən təşkilatın, o cümlədən dini qrupların fəaliyyəti haqlı olaraq məhdudlaşdırılır, onlara qarşı hüquqi çərçivədə tədbirlər görülür. Görəsən, ABŞ-ın özündə qeyri-ənənəvi və ya radikal ekstremizmə istinad edən fəaliyyətlərin qarşısının alınması yönündə hər hansı addımlar atılmırmı? Bu gün bir sıra bölgələrdə məhz terrorçu dini qruplaşmalarla mübarizə aparan ABŞ-ın Dövlət Departamentinin belə bir fikrə istinad etməsi həmin sənədin obyektivlikdən uzaq olduğunun göstəricisidir.\nEləcə də ötən ilin noyabrında Nardaran qəsəbəsində baş verənlərlə bağlı həmin hesabatda yer alan məqamlar da həqiqəti əks etdirmir. Belə ki, ABŞ Dövlət Departamenti özünün “xəbər mənbələri”ndən aldığı informasiyalar əsasında hazırladığı və reallığı əks etdirməyən bu hesabatda Nardaran qəsəbəsində həbs edilənlərin hansı səbəblərdən saxlanıldıqlarını qeyd etmir. Xatırladaq ki, ölkəmizdə ictimai-siyasi sabitliyi pozmağı, təxribatlar, kütləvi iğtişaşlar, terrorçuluq aktları törətməyi planlaşdıran və din pərdəsi altında fəaliyyət göstərən “Müsəlman birliyi” adlı qeyri-qanuni silahlı cinayətkar dəstə ötən il Daxili İşlər Nazirliyi tərəfindən zərərsizləşdirilmişdi. Müəyyən olunmuşdu ki, dəstənin başçısı Taleh Bağırzadə və digərləri dövlətin konstitusiya quruluşunun zorla dəyişdirilməsi, şəriət qanunları ilə idarə edilən dini dövlət qurulması məqsədilə “Müsəlman birliyi” adlı hərəkat yaradıblar. Adları çəkilən şəxslər Bakı şəhərindən və respublikanın digər bölgələrindən özlərinə tərəfdarlar toplayıb, onları müxtəlif növ odlu silah, döyüş sursatı, partlayıcı maddə və qurğularla təchiz edərək cinayətkar dəstə təşkil ediblər. Saxlanılan şəxslər barəsində faktla bağlı Baş Prokurorluq yanında Ağır Cinayətlərə Dair İşlər üzrə İstintaq İdarəsində Cinayət Məcəlləsinin 120-ci (qəsdən adam öldürmə) maddəsinin 120.2.1, 120.2.3, 120.2.4, 120.2.7, 120.2.12, 29,120-ci (qəsdən adam öldürməyə cəhd) maddəsinin 29, 120. 2.1, 29,120.2.3, 29, 120.2.4, 29,120.2.7, 29, 120. 2. 12, 228.3-cü (qanunsuz olaraq odlu silah əldə etmə), 228.4-cü (qanunsuz olaraq silah gəzdirmə) və digər maddələri ilə cinayət işi açılıb. Ona görə də bu gün Azərbaycan cəmiyyəti haqlı olaraq soruşur ki, xalqın iradəsinə qarşı çıxış edən silahlı dəstə haqqında ABŞ Dövlət Departamentinin xüsusi olaraq “narahatlıq” keçirməsi nə ilə əlaqədardır?\nDigər tərəfdən, Azərbaycan torpaqlarının 20 faizini işğal altında saxlayan Ermənistanda insan hüquqlarının pozulması, müxalif fikirli şəxslərə qarşı repressiyaların aparılması, xalqa qarşı silah işlədilməsi ABŞ Dövlət Departamentinin diqqətini cəlb etməyibmi? Ermənistanda vətəndaşlar işsizlik, aclıq və yoxsulluq səbəbindən ölkəni tərk edirlər. Eyni zamanda, özünütəcrid siyasəti yürütməklə Ermənistanın sabit inkişaf imkanlarından yararlanmasına əngəl törədən hazırkı iqtidar həm də ölkə daxilində insan hüquq və azadlıqlarına hörmətlə yanaşmır, dözümsüzlük nümayiş etdirir. Bundan başqa, işğalçı ölkə iqtisadiyyatının iqtidardakı məmurların nəzarət etdikləri şirkətlərə verilməsi istisnasız olaraq bütün sahələrin inhisarlaşdırılması, konkret və effektiv iqtisadi inkişaf konsepsiyasının yoxluğu bu ölkədə antidemokratik vəziyyətin daha da kritik hala gəlib çatmasına şərait yaradıb. Belə vəziyyət sadə vətəndaşların mövcud hakimiyyətdən duyduğu narazılığın daha kəskin xarakter almasına, hətta sosial partlayış həddinə qədər yüksəlməsinə gətirib çıxarıb. Rəsmi Yerevanda bu gün silahlı qarşıdurmalar ənənəvi hala çevrilib və Sarkisyan komandası öz hakimiyyətini qorumaq üçün xalqa qarşı zorakılıqlar nümayiş etdirir. Amma ABŞ Dövlət Departamenti bütün bu qanun pozuntularına göz yumur, hesabatda bütün bu reallıqlar əks etdirilmir. Belə çıxır ki, Ermənistanda insanların qətli ilə müşayiət edilən siyasi böhran ABŞ üçün “demokratiyanın nümunəsidir”, amma Azərbaycanın hüquqi müstəvidə gördüyü tədbirlər, terror və radikalizmin qarşısının alınması istiqamətində atdığı addımlar isə Departamenti narahat edir....


Misir Prezidenti ABŞ-ın dövlət katibi ilə strateji tərəfdaşlıq məsələlərini müzakirə edib — Hakimiyyet.com\nAna səhifə / Dünya / Misir Prezidenti ABŞ-ın dövlət katibi ilə strateji tərəfdaşlıq məsələlərini müzakirə edib\nMisir Prezidenti ABŞ-ın dövlət katibi ilə strateji tərəfdaşlıq məsələlərini müzakirə edib\nqarayev 10.01.2019\tDünya, Siyasət, Xəbərlər Şərh yaz 82 Baxılıb\nMisirin Prezidenti Əbdülfəttah əs-Sisi ABŞ-ın dövlət katibi Mayk Pompeo ilə görüşündə ikitərəfli münasibətləri, beynəlxalq və regional, həmçinin terrorçuluqla mübarizə məsələlərini müzakirə edib.\nAZƏRTAC xəbər verir ki, Qahirədə keçirilən görüşdə tərəflər iki ölkə arasında strateji tərəfdaşlığın möhkəm olduğunu və siyasi problemlər, həmçinin regionda təhlükəsizlik məsələləri üzrə əlaqələndirmə və məsləhətləşmənin davam etdirilməsinin zəruriliyini vurğulayıblar.\nBirləşmiş Ştatların xarici siyasət idarəsinin rəhbəri terrorçuluğa qarşı mübarizədə səylərinə görə Misir Prezidentinə təşəkkürünü bildirib və Qahirənin regionda oynadığı rolun əhəmiyyətini vurğulayıb.\nPompeo özünün “Twitter” səhifəsində Prezident Əbdülfəttah əs-Sisi ilə görüşünün məhsuldar olduğunu yazıb: O əlavə edib: “ABŞ regional azadlıq üzrə öhdəliklərə dair məsələlərdə və terrorçuluğa qarşı mübarizədə Misiri bütün gücü ilə dəstəkləyir”.\nM.Pompeo misirli həmkarı Sameh Şükri ilə də görüş keçirib.\nQeyd edək ki, ABŞ dövlət katibinin Qahirəyə səfəri onun Yaxın Şərq ölkələrinə davam edən ziyarəti çərçivəsində həyata keçirilib.\nƏvvəlki Dəm qazı təhlükəsi və onun qarşısının alınması yolları barədə məlumat verilib\nnovbeti Çin ilə Rusiya arasında ticarət dövriyyəsində rekord qeydə alınıb


"Suriyadakı kimyəvi hücum Ərəbistanın işidir"\nRusiya diplomatik mənbələri Suriyanın Şərqi Quta bölgəsində kimyəvi silahların istifadə edildiyi hücumun Səudiyyə Ərəbistanı tərəfindən təşkil edildiyini açıqlayıb. Rus diplomatik mənbələr hadisənin Səudiyyənin Suriyaya göndərilən xüsusi bir terror bölüyü tərəfindən reallaşdırıldığını bildiriblər, - İRİB.\nƏl-Aləm televiziyasının bildirdiyinə görə, Russia Today televiziyası sözügedən diplomatik rus mənbələrinə əsaslanaraq, İordaniya yoluyla Suriyaya daxil olan bir Səudiyyə Ərəbistanı xüsusi təyinatlı bölüyünün Liva'el terror qrupu içində hərəkət edərək kimyəvi silah cinayətini həyata keçirdiyini bildirib.\nDigər tərəfdən başqa bir mənbə də 21 avqust 2013-cü il tarixində törədilən hadisələrin Suriya cəmiyyətini daha da gərdiyini bildirir. Rus səlahiyyətlilər dəfələrlə lazımlı məlumat və sənədləri açıqlayaraq "21 Avqust" kimyəvi hücumunun Suriyadakı müxalif silahlı qruplar tərəfindən törədildiyini bəyan ediblər./Deyerler\n4729 dəfə baxılıb


Azərbaycanlı nazir niyə öldü? – Xəstəxanadan açıqlama | YENİLİK.AZ İNTERNET QƏZETİ\n“Xəstə ötən gün qəfildən insult olub və beyin ölümü gerçəkləşib”\nTürkiyənin İstanbul şəhərində müalicə alan Azərbaycanın energetika naziri Natiq Əliyev ötən gün dünyasını dəyişib. İstiPress-in məlumatına görə, “Florence Nightingale” xəstəxanasından onunla bağlı açıqlama verilib. Verilən açıqlamaya görə, nazirin vəziyyəti iyun ayının 3-də Bakıda pisləşib. Onun tıxanmış ürək damarları açılaraq stend yerləşdirilir.\n“İrəliləmiş ürək çatışmazlığı səbəbi ilə Türkiyədən Bakıya gedən bir qrup ürək cərrahı tərəfindən süni qan dövranı aparatına qoşulub. İyunun 5-də ambulans təyyarə ilə xəstəxanamıza nəql edilib. Müalicə ilə qan təzyiqi yüksəldilməsi mümkün olmayan xəstəyə ürək nasosu qoşulub və ürək çatışmazlığı müalicəsi başlayıb. Qalıcı süni ürək dəstək cihazı nəql edilməsi planlaşdırılan xəstə ötən gün qəfildən insult olub və beyin ölümü gerçəkləşib. Hörmətli nazir dünən günorta saatlarında vəfat edib”.\nNazirin cənazəsi sabah saat 09:30-da Bakıya gətiriləcək. İstanbulda dünyasını dəyişən energetika naziri Natiq Əliyev II Fəxri Xiyabanda torpağa tapşırılacaq. Mərhumla vida mərasimi isə sabah saat 12:00-da Şəhriyar adına Mədəniyyət Mərkəzində baş tutacaq.\nMərhum nazirimizi kim əvəz edir?\nRAFİQ HÜSEYNOVUN VİDA VƏ DƏFN MƏRASİMİ TƏXİRƏ SALINDI\nBU İL DÜNYASINI DƏYİŞƏN MƏŞHUR AZƏRBAYCANLILAR – SİYAHI


MƏDƏALTI VƏZİ (PANKREAS) – HƏQİQƏTİ BİLMƏK\nMƏDƏALTI VƏZİ (PANKREAS)\n2- Əgər mədəaltı vəzi hüceyrələri qanda ehtiyacdan artıq şəkərin olduğunu təyin etsə, artıq şəkər miqdarının yığılmasına qərar verər. Ancaq bu “yığılma” işini özləri görməz, bunu onlardan tamamilə uzaqda olan başqa hüceyrələrə etdirərlər.\n3- Uzaqdakı bu hüceyrələr onlara müvafiq əmr gəlmədiyi müddət ərzində şəkər yığmaq istəməzlər. Ancaq mədəaltı vəzi hüceyrələri “şəkər yığmağa başlayın” əmrini bu hüceyrələrə aparan bir hormon yollayarlar. “İnsulin” adı verilən bu hormonun bütün informasiyası mədəaltı vəzi hüceyrələri ilk meydana gəldikləri andan etibarən DNT-lərində qeyd olunub.\n4- Mədəaltı vəzi hüceyrələrindəki xüsusi “fermentlər” (işçi zülallar) məhz bu informasiyanı oxuyarlar. Oxunan informasiyaya görə də insilin hasil edərlər. Bu istehsalda hər biri fərqli vəzifələr icra edən yüzlərlə ferment işləyər.\n6- İnsilin hormonunda qeyd olunan “şəkər yığın!” əmrini oxuyan digər hüceyrələr isə bu əmrə qeyd-şərtsiz itaət edərlər. Şəkər molekullarının hüceyrələrin içinə daxil olmasını təmin edəcək qapılar açılar.\n8- Hüceyrələr onlara çatan əmrə heç zaman itaətsizlik etməzlər. Bu əmri səhv anlamaz, yalnış maddələri tutmağa, ehtiyacdan çox şəkər yığmağa cəhd belə etməzlər. Böyük bir intizam və fədakarlıq ilə çalışarlar. Beləcə, siz şəkəri çox olan bir şirinçay içdiyinizdə, bu fövqəladə sistem dövrəyə girər və artıq şəkəri yığıb bədəninizdə saxlayarlar. Əgər bu sistem işləməsəydi, o zaman qanınızdakı şəkər sürətlə yüksələr və komaya girərək ölərdiniz. Bu, o qədər mükəmməl bir sistemdir ki lazım olduğu zaman tərsinə də işləyə bilər. Əgər qandakı şəkər normadan az olarsa, bu zaman mədəaltı vəzi hüceyrələri tam fərqli bir hormon olan “qlükaqon”u hasil edərlər. Qlükaqon daha əvvəl şəkər yığan hüceyrələrə bu dəfə “qana şəkər əlavə edin!” əmrini ötürər. Bu əmrə itaət edən hüceyrələr yığdıqları şəkəri geri buraxarlar. Necə ola bilər ki, beynə, sinir sisteminə, gözə, qulağa sahib olmayan hüceyrələr, bu cür böyük hesablamaları və işləri qüsursuz şəkildə bacarırlar? Yan-yana düzülmüş zülal və yağ molekullarından ibarət olan bu şüursuz varlıqlar, necə olur ki, insanların belə edə bilməyəcəkləri qədər böyük işləri icra edirlər? Şüursuz molekulların ortaya qoyduğu bu böyük şüurun mənbəyi nədir? Əlbəttə ki, bunlar bizə bütün kainata və bütün canlılara hakim olan Allahın varlığını və qüdrətini göstərir.\nEtiketler medealti vezi huceyreleri qan mayesi beyin goz seker insulin fermentler zulallar qlukaqon yag\nÖnceki Yazı KAİNATDAKI HƏSSAS TARAZLIQ\nSonraki Yazı ORQANİZMİ TƏMİZLƏYƏN LİZOSOM FERMENTLƏRİ


Ruhani Bakıdan İrəvana hansı mesajları aparır – KRİTİK GƏZİNTİ - Azinforum.az İnformasiya Portalı\nAna səhifə / Sosial / Ruhani Bakıdan İrəvana hansı mesajları aparır – KRİTİK GƏZİNTİ\nİran prezidenti Həsən Ruhani tezliklə Ermənistana səfər edəcək. Hələlik səfərin konkret tarixi bilinməsə də, onun çox ləngiməyəcəyi, hətta bu ayda reallaşacağı gözlənilir. Hər necə olmasa, nə rəsmi Tehran, nə də İrəvan səfərlə bağlı yayılan informasiyanı təkzib etməyib.\nBəllidir ki, həmin səfər və Bakı zirvəsi, habelə İranla ölkəmiz arasında əlaqələrin dərinləşməsi işğalçı tərəfdə dərin təlaş doğurub. Çünki İran Rusiyadan sonra Ermənistanın ikinci mühüm tərəfdaşı, quru sərhədi olan yeganə tərəfdaşı və “nəfəsliyidir”.\nÜstəlik, Həsən Ruhani Bakıda azərbaycanlı həmkarı İlham Əliyevlə Qarabağ konfliktinin həll yollarını müzakirə eləmiş, ölkəmizin ərazi bütövlüyü və suverenliyini İranın dəstəklədiyini açıq bəyan eləmişdi. Ruhani habelə, rəsmi Tehranın münaqişənin müstəsna olaraq dinc yolla həllinə tərəfdar olduğunu bildirmişdi.\nBu xüsusda istisna deyil ki, İran prezidenti İrəvana təkcə Bakı səfərindən dolayı hansısa siyasi balans yaratmaq və iqtisadi ikitərəfli iqtisadi əlaqələri genişləndirmək üçün getmir, eyni zamanda və daha çox, münaqişə bölgəsində yeni müharibə ehtimalının nə dərəcədə real olduğunu İrəvana “anlatmaq” üçün yollanır. Hər necə olmasa, İran da apreldəki döyüşlərdən sonra Qarabağ danışıqlarının təzədən dalana girdiyinin fərqindədir.\nÖncəki Sərdar Əlibəylinin bala dərdi – VİDEO\nNövbəti Məşhur iş adamını vurdular – Zavodunun önündə


Nə üçün bəzi namazları uca səslə qılmaq lazımdır? » Ahlibeyt.ge\nAhlibeyt.ge » İslam elimləri » Nə üçün bəzi namazları uca səslə qılmaq lazımdır?\nTarix: 13-02-2020, 12:01\nSübh namazı uca səslə qılınmalıdır deyildikdə nə nəzərdə tutulur?Nə dərəcə uca? Əgər yatmış şəxsləri nəzərə alaraq aram səslə qılsaq, nə müşkülü olacaqdır?\nAna və ya balaca körpə ola bilsin ki, bizim uca səsimizdən oyansınlar. Ümumuyyətlə, uca səslə qılmaq vacibdirmi? Mən kiminsə mənim namaz qıldığımı anlamamasını üstün tuturam. Çünki, belə olan halda, daha rahat oluram və daha çox diqqətim cəm olar.\nNamazın vaciblərindən biri, sübh, məğrib və işa namazlarının həmd və sürəsini ucadan oxumaqdır. Mərcei təqlid alimləri namazların cəhr və ixfatı (uca və astadan qılmaq) barəsində belə deyirlər: ”Kişilərə sübh, məğrib və işa namazlarının həmd və sürəsini ucadan oxumaq vacibdir və kişi və qadına isə zöhr və əsr namazlarının həmd və sürəsini astadan oxumaq vacibdir.”\nBuna əsasən də, sübh, məğrib və işa namazlarının həmd və sürəsini ucadan oxumaq, namazın vaciblərindəndir.Əlbətdə,əgər mükəlləf bu hökmü bilməsə və ya səhv ucbatından uca qılınmalı olan namazları asta qılarsa və ya əksinə əməl edərsə, onun namazının heç bir işğalı yoxdur.Ancaq, əgər qəsdən və hökmü bilərəkdən bunu etsə,yəni uca oxumalı olduğu yerdə astadan oxusa və ya əksinə,namazı batil olacaqdır.\nƏgər, həmd və sürənin bir miqdarını oxuduqdan sonra uca və ya asta oxumaqda yalnışlığa yol versə, oxuduğu miqdarın eybi yoxdur və həmin oxuduğu miqdarı yenidən oxumağına da ehtiyac yoxdur.\nUca oxumaqda meyar\nNamazı astadan qılmaq, yəni səsi aşkara çıxarmamaqdır və bu məsələ aydın bir məsələdir. Ancaq, namazı ucadan qılmağın necəliyinə gərək diqqət olunsun ki, qışqırmaq həddinə çatmasın. Belə olduğu təqdirdə namaz batil olacaqdır. Namazı uca səslə qılmağın meyarı budur ki, səsin cövhəti aşkara çıxsın.\nBu meyarı nəzərə alsaq, hər bir şəxs namazını başqalarının anlamayacağı bir yerdə qıla bilər. Bundan əlavə, bu miqdarda səsi aşkara çıxarmaq, başqaları üçün narahatçılıq yaradacaq həddə də deyildir.\nXatırlatmaq lazımdır ki, fəqihlər, namazı ucadan və ya astadan qılmağa sənəd olaraq, icma, alimlərin fətvada olan şöhrətini və möminlərin əməli sirəsini (rəftarını) qeyd edirlər və bundan əlavə məsumlardan (ə) nəql olunan rəvayətləri göstərirlər. O cümlədən:\nİmam Baqirdən, (ə) namazını asta qılmalı olduğu yerdə ucadan qılan bir şəxs barəsində soruşanda, İmam buyurdu: “Nə zaman bu işi bilərəkdən yerinə yetirsə,namazı batildir və gərək həmin namazı yenidən qılsın...”\nSonda qeyd etməliyik ki,İslam hökmlərinə riayət etmək,(sübh namazını ucadan qılmaq kimi hökmlər) elə bir məsləhətə malikdir ki, ola bilsin ki, mükəlləf bu məsləhətlərdən agah olmamış olsun.\nAncaq, hər bir mükəlləf gərək, Allaha bəndəçilik etməyi lazım bilsin və dəqiq bir şəkildə onu yerinə yetirsin. Hər bir halda, Həzrət Ayətullah Mehdi Hadəvi Tehraninin (damət bərəkatuh) cavabı aşağıdakı kimidir:\nSübh, məğrib və işa namazlarını ucadan qılmaq bu mənadadır ki, səsin cövhəri aşkar olsun və bu qışqırmaq mənasında da deyildir. Əgər səs qışqırıq həddində olmasa və səsin cövhəri aşkar olsa kifayət edir.\n İmam Xomeyni, İzahlı məsələlər, cəm edən, bəni Haşim Xomeyni, Seyyid Muhəmməd Huseyn, cild, 1 səh, 549. Qum. İslam nəşriyyarının ofisi, səkkizinci çap, 1424 qəməri.\n Həmin mənbə, səh, 55.\n Həmin mənbə, səh, 610\n Həmin mənbə, səh, 550\n Səbzəvari, Seyyid Əbdul-əla, muhəzzəbil əhkam, cild, 6, səh, 292, Qum, əl-Mənar müəssisəsi, Dördüncü çap, 1413 qəməri\n Şeyx Səduq, Muhəmməd İbn Əli ibn Babuveyh, mən la həyzuruhul fəqih, cild, 1, səh, 344, Qum, İslam nəşriyyarının ofisi, ikinci çap, 1413 qəməri.


Azərbaycanlı aparıcıdan canlı yayımda qısa paltarda RƏQS ŞOUSU - xanimlar ucun qadin xeberleri\nAzərbaycanlı aparıcıdan canlı yayımda qısa paltarda RƏQS ŞOUSU\nCazibədar aparıcı Firuzə Cəlilova bu dəfə canlı yayımda etdiyi rəqsi ilə diqqət mərkəzinə düşüb.\nXanim.az Milli.Az-a istinadən xəbər verir ki, "Xəzər" telekanalında aparıcısı olduğu "Oyan Azərbaycan" verilişində qara rəngli qısa geyimdə DJ-in səsləndirdiyi elektro musiqi sədası altında rəqs plastikasını göstərməkdən çəkinməyən Firuzə maraqlı görüntülərə səbəb olub.\nFiruzə rəqs şousunu "İndi deyirlər ki, bu qız rəqqasədir, arada aparıcılıq edir. Amma, əslində, aparıcıyam, arada bir rəqs edirəm" sözləri ilə şərh edib.\nMaraq üçün bildirək ki, iki gün öncə Firuzə verilişlərdən birinə geyindiyi qısa paltarı ilə diqqət mərkəzinə düşmüşdü.\nAparıcının sözügedən rəqs görüntülərindən bəzi kadrları təqdim edirik:\nXəbərlər Baxılıb: 1762 Tarix: 06 yanvar 2018\nFaiq Ağayev: "İlk dəfə 4 yaşımda öpüşmüşəm"\nXalq artisti Faiq Ağayev "Klip+" verilişinə maraqlı açıqlamalar verib. axşam.az-a istinadən xəbər verir ki, müğənni aparıcının "Kliplərində intim səhnələr olan Faiq Ağayev həyatının intimindən danışmağı sevir\nAzərbaycanda ilginc hadisə - "7 yaşlı qızı var, amma hələ də bakirədir"\nın tanınmış uroloq-cərrah, tibb üzrə fəlsəfə doktoru Vasif İsmayılla müsahibəsini sizə təqdim edir. - Vasif bəy, hansısa xəstənin sağalmaz problemi olduğunu, hətta ömrünə az qaldığını müəyyən etdikdə bunu onun özünə söyləmə\n"Pharmacy and est defence" adlı tibbi jurnalda çıxan məqaləyə görə, dəvə sidiyi xərçəng xəstəliyini müalicə edir. Aparılan araşdırmalar nəticəsində məlum olub ki, dəvə sidiyi bir çox cəhətdən faydalıdır. Lakin hə\nsonxeber.az qadin sayti gözəllik məhsulları makiyaj etmek qaydalari qadın geyimi mayalanma qidalandirici maskalar qaraqoyunlu dərəsi kosmetika bey ve gelin geyimleri kokelmek


Yazıçı - Vikisitat\nAzad yazıçı – öz araşdırmalarının və bilgilərinin bəhrəsini təqdim edən alimdir. O, ədəbiyyatın şərəfini və elmin qüdrətini qorumaqla yanaşı, hər işdə xalqına xeyir gətirir. O, sadə xalqın eşitmək istədiklərinə, yaxud hakimiyyətdə olanların şəxsi zövqlərinə və gözləntilərinə daban-dabana zidd olsa belə, öz sözünü deyir. Gələcək üçün yazanlar qiymətini indiki dövrdə alır, indiki dövr üçün yazanlar isə gələcəkdə xatırlanmayacaqlar.Əmin ər-Reyhani\nBiz heç də təbib deyilik, biz ağrıyıq. Gertsen\nBizdən əvvəlki müdriklər deyib: "Köhnələri oxumamış təzə kitablar oxuma". Özüm yazıçı olaraq heç kimə məsləhət görmürəm ki, bu qaydaya ciddi əməl etsin. Uinston Çörçill\nBütün ömrünü başqalarının yaratdıqlarına fəda etmiş tənqidçi, əslində, yazıçılıq qabiliyyəti olmayan yazıçıdır. Əmin ər-Reyhani\nDövlətlə yazıçı toqquşanda yazıçı həmişə udur, ancaq xalqla yazıçı toqquşsa, yazıçı uduzur. Çingiz Abdullayev\nEləsi var ki, əsəri yalnız yazıçının səhvlərini tapmaq üçün oxuyur. Lyuk de Klapye Vovenarq\nƏksər yazıçılar həqiqəti ən böyük sərvət sayır və bu səbəbdən də ondan qənaətlə istifadə edirlər. Mark Tven\nHər bir yazıçı yazdığı əsərində, hətta bəzən özü istəmədən belə, müəyyən mənada özünü təsvir edir. Höte\nİki cür yazıçı var: yaşamaq üçün yazanlar və yazmaq üçün yaşayanlar. Yaşamaq üçün yazanlar yaşayır, amma yazmır, yazmaq üçün yaşayanlar isə yazır, amma yaşamır. Əmin ər-Reyhani\nİstedadsız yazıçı günahı qələmdə görür. İspan atalar sözləri\n"Kütlə məzhəkəçisi” olmaq istəməyən hər bir yazıçının yeganə amalı – yaşadığı zəmanənin dəyərlərini zənginləşdirməyə hesablanmalı və o hər bir vəchlə buna can atmalıdır. Onore de Balzak\nSiyasət ədəbiyyata müxalifətdə olduqca, yazıçı həmişə siyasətə müxalifətdə olacaq. Mixail Bulqakov\nTəbiət öz gözəlliyninin tərənnümündə şairlərə, yazıçılara borclu olduğu kimi, yazıçı və şairlər də bir çox cəhətdən təbiətə borcludurlar. Valter Skott\nYalnız bir siyasi sistem var ki, orada yaxşı yazıçının yaranması qeyri-mümkündür. Bu sistemin adı faşizmdir. Çünki faşizm quldurların idarə etdiyi yalançı bir cəmiyyətdir. Bu mənada yalanı ədəbiyyata gətirmək istəməyən yazıçı faşizm rejimində nə yaşaya, nə də yarada bilər. Ernest Heminquey\nYaradıcı yazıçı oyun oynayan uşaq kimi davranır: xəyallarında öz aləmini yaradır və sonra da onu həqiqət kimi qəbul edir. Ziqmund Freyd\nYazıçı çox yazmalıdır, amma tələsməməlidir. Anton Çexov\nYazıçı eyni vaxtda həm araşdırma, həm də eksperiment aparır. Emil Zolya\nYazıçı heç vaxt obyektiv ola bilməz. Yazıçı subyektiv olmalıdı. Sevirəm, ya sevmirəm.\nYazıçı həqiqəti qələmə almalıdır. Yalan kitablara yol tapa bilər, amma heç vaxt ədəbiyyat ola bilməz. Yalan orduları hərəkətə gətirə bilər, bir xalqı aldadıb yolundan sapdıra bilər, hətta özünü "həyat" kimiqələmə verə bilər, amma heç vaxt böyük ədəbiyyat ola bilməz. Uilyam Folkner\nYazıçı həyatı toqquşmaların böyük salnaməçisidir. Onore de Balzak\nYazıçı olmaq çox da çətin deyil. Elə bir eybəcər, cəfəngiyyat yoxdur ki, özlərinə uyğun cütlük, oxucu tapmamış olsun. Anton Çexov\nYazıçı öz sinfinin gözü, qulağı və səsidir. O, bunu dərk etməyə bilər, ancaq o, həmişə və labüd olaraq sinfin orqanı, onun duyğu cihazıdır. Maksim Qorki\nYazıçı ustalığının ən yüksək səviyyəsi fikri obrazda ifadə etməkdir. Onore de Balzak\nYazıçı yalnız əqidəsi möhkəm olduqda mövcuddur. Onore de Balzak\nYazıçı yaşıyla yox, başıyla yaradır. Miqel de Servantes\nYazıçının məqsədi sivilizasiyanı özünüməhvdən qorumaqdan ibarətdir. Alber Kamyu\nYazıçının üslubu yazdığı adamı yaxşı tanıyanda yaranır. Nikolay Qoqol\nYazıçının vəzifəsi ağıla və zövqə yalnız xoş anlar yaşatmaqdan ibarət deyil. Əgər onun əsərlərindən insan ruhuna heç bir fayda yoxdursa və insanlar heç bir nəsihət qazanmırlarsa, belə yazıçı ciddi ittihama məruz qalacaq. Nikolay Qoqol\nYazıçının yalnız bir müəllimi var – oxucu. Nikolay Qoqol\nYazmağı davam etdirmək istəyən məşhur bir yazıçı şöhrətə qarşı özünü davamlı qorumalıdır. Heç vaxt unutmayın ki, bir evlilikdə ən əhəmiyyətli şey xoşbəxtlik deyil, davamlılıqdır. Qabriel Qarsiya Markes\n↑ Çingiz Abdullayev: "Xalqla yazıçı toqquşsa, yazıçı uduzur" (Müsahibə)\n↑ Yazıçı Çingiz Abdullayev: “... bu sözlərim qadınlara aid deyil...”\nMənbə — "https://az.wikiquote.org/w/index.php?title=Yazıçı&oldid=89476"\nBu səhifə sonuncu dəfə 30 yanvar 2021 11:02 tarixində redaktə edilib.


Gurcustan parlamentinin numayende heyetinin Azerbaycana seferi baslayib – YENİLENİB - Azadliq Xeber\nGurcustan parlamentinin numayende heyetinin Azerbaycana seferi baslayib – YENİLENİB\nGürcüstan parlamentinin nümayəndə heyətinin Azərbaycana səfəri başlayıb - YENİLƏNİB\n15 İyul, 2019 14:08 xeber – Gürcüstan parlamentinin nümayəndə heyətinin Azərbaycan səfəri başlayıb.\nNümayəndə heyəti azərbaycanlı və türkiyəli həmkarları ilə birgə Şəhidlər xiyabanı və Fəxri xiyabanda ümummilli lider Heydər Əliyevin məzarını ziyarət edib.\nDeputatlar həmçinin ulu öndərin həyat yoldaşı, görkəmli oftalmoloq-alim, akademik Zərifə Əliyevanın məzarını da ziyarət edib, önünə gül dəstələri qoyublar.\nDaha sonra nümayəndə heyəti Milli Məclisdə Azərbaycan-Gürcüstan parlamentlərarssı dostluq qrupunun üzvləri ilə görüşüb.\nQeyd edək ki, nümayəndə heyətinə Gürcüstanın qanunverici orqanının Xarici əlaqələr üzrə Komitəsinin sədri Sofo Katsarava, Gürcüstan-Azərbaycan parlamentlərarssı dostluq qrupunun rəhbəri Zviad Dzidziquri və Xarici əlaqələr komitəsinin üzvü Ramaz Nikolaişvili daxildir.\nGürcü deputatlar Bakıda keçiriləcək Gürcüstan-Azərbaycan-Türkiyə parlamentlərinin xarici əlaqələr komitələrinin üçtərəfli görüşündə iştirak edəcəklər.\nGürcüstan parlamentinin nümayəndə heyəti iyulun 15-16-da Azərbaycanda səfərdə olacaq.\n“Report”un yerli bürosu xəbər verir ki, bu barədə Gürcüstanın qanunverici orqanının Mətbuat xidməti məlumat yayıb.\nNümayəndə heyətinə parlamentin Xarici əlaqələr üzrə Komitəsinin sədri Sofo Katsarava rəhbərlik edəcək.\nGürcü deputatlar Bakıda keçiriləcək Gürcüstan-Azərbaycan-Türkiyə parlamentlərinin xarici əlaqələr komitələrinin üçtərəfli görüşündə iştirak edəcəklər. Toplantıda üçtərəfli əməkdaşlıq üzrə əhəmiyyətli məsələlər müzakirə olunacaq.\nNümayəndə heyəti həmçinin Milli Məclis sədri Oqtay Əsədov, xarici işlər naziri Elmar Məmmədyarov və Milli Məclisin Azərbaycan-Gürcüstan parlamentlərarssı dostluq qrupunun üzvləri ilə görüş keçirəcək.\nGörüşlərin əsas mövzusu Gürcüstan və Azərbaycan arasında strateji tərəfdaşlıq və sıx dostluq münasibətləri olacaq.\nNümayəndə heyətinə Gürcüstan-Azərbaycan parlamentlərarssı dostluq qrupunun rəhbəri Zviad Dzidziquri və Xarici əlaqələr komitəsinin üzvü Ramaz Nikolaişvili daxildir.


"NGBM səmərəli fəaliyyəti ilə Azərbaycanın haqq işinə dəstəkdir"\n25 Fevral 12:25 | 938\n"Azərbaycanın dahi şairi, mütəfəkkiri Nizami Gəncəvinin irsinin araşdırılması və onun dünyada təbliğ olunması məqsədi ilə fəaliyyət göstərən Nizami Gəncəvi Beynəlxalq Mərkəzi yarandığı ilk gündən xalqımızın qədim mədəni irsinin və zəngin tolerantlıq ənənələrinin təbliğinə qiymətli töhfələr verir". SİA-nın verdiyi məlumata görə, bunu Milli Məclisin deputatı Naqif Həmzəyev bildirib.\nMillət vəkili qeyd edib ki, dünyanın nüfuzlu beynəlxalq təşkilatları, aparıcı elmi-mədəni mərkəzləri ilə səmərəli əməkdaşlıq münasibətləri Nizami Gəncəvi Beynəlxalq Mərkəzinin məqsədinin uğurla həyata keçməsində müsbət rol oynayır. Çində, Cənubi Koreyada, ABŞ-da, Bosniya və Herseqovinada, Latviyada və digər ölkələrdə mərkəzin Nizami Gəncəvinin əsərlərində təbliğ etdiyi ümumbəşəri dəyərlərin daha geniş miqyasda dünyada təbliği ilə bağlı reallaşdırdığı layihələr əhəmiyyətli hadisə kimi dəyərləndirilir.\nÖlkə Prezidenti İlham Əliyevin 2021-ci ili “Nizami Gəncəvi ili” elan etməsini böyük ruh yüksəkliyi ilə qarşılayan Nizami Gəncəvi Beynəlxalq Mərkəzi sözsüz ki, səmərəli fəaliyyəti ilə bu il də Azərbaycanın qədim mədəni irsinin, zəngin tolerantlıq ənənələrinin təbliğinə və “Nizami ili"nə qiymətli töhfələr verəcək. yap.org.az


Avropa Oyunları ilə bağlı yeniliklər açıqlandı\nTəşkilat komitəsi "Nar Mobile" sirkətini ilk milli tərəfdaşı elan etdi\nAzad Rəhimov: ""Azerbaijan Land of Fire" devizi Bakı-2015 ilk Avropa Oyunlarının loqotipi ilə əvəz ediləcək"\nDünən Bakı 2015 Avropa Oyunları "Nar Mobile" ilə yarışların rəsmi mobil telekommunikasiyalar xidməti təminatçısı olması haqqında müqavilə imzaladı.\nMüqaviləyə əsasən "Nar Mobile" şirkətinin ilk Avropa Oyunlarını Azərbaycanın bütün ərazisində geniş şəkildə reklam edən ilk milli tərəfdaş olması nəzərdə tutulur. "Nar Mobile" şirkəti bilavasitə çoxplatformalı reklam kampaniyaları vasitəsilə oyunlarla bağlı məlumatlılığı artıracaq. Həmin reklam kampaniyalarına mobil operatorun öz müştəriləri üçün idman yarışlarına bilet qazanmaq imkanları da daxil olacaq.\nİmzalanma mərasimində idman və gənclər naziri, Bakı Avropa Oyunları Əməliyyat Komitəsinin Baş icraçı direktoru Azad Rəhimov oyunlara hazırlıqla bağlı görülən isləri qeyd edərək bildirdi ki , texnologiya, nəqliyyat , könüllülərlə iş və inşaat işləri qrafikə uyğun aparılır. "Əməliyyat Komitəsində də hər sahədə işlər davam edir.Quraşdırılan qurğular yoxlanılır. Oyunlarda 10 mindən çox könüllülər işləyəcək".\nA.Rəhimov bildirdi ki , bu, ilk Avropa Oyunlarının keçirilməsinə dəstək məqsədilə "Nar Mobile" şirkətinin telekommunikasiyalar sahəsində malik olduğu geniş təcrübəni tətbiq etməsini nəzərdə tutan əhəmiyyətli müqavilədir.\nTədbirdə "Nar Mobile"in baş icraçı direktoru Kent Maknili çıxısında Avropa Oyunlarının Azərbaycanda yaşayan hər kəsin zövq alacağı və bir hissəsi olmaq istəyəcəyi heyrətamiz idman yarışları olacağnı söylədi.\nKent Maknili qeyd etdi ki, " Biz müştərilərimizin öz işləri və milli idmançıları ilə fəxr etdiklərini bilirik və Azərbaycan tarixinə önəmli anlar kimi daxil olacaq. Oyunlarla bağlı bu cür əhəmiyyətli rol oynamaq bizim üçün şərəfdir. Avropa Oyunlarının həm idman, həm də texnoloji baxımdan innovativ idman yarışları olmasını təmin etmək üçün biz texniki imkanlara və texnoloji yeniliklərə malikik".\nBakı Avropa Oyunlarının baş əməliyyat direktoru Saymon Kleqq isə Bakı 2015 Avropa Oyunları ilə əlaqənin saxlanmasına kömək nöqteyi-nəzərindən "Nar Mobile" şirkəti ilə müqavilənin bağlanması gözəl hal olduğunu bildirdi: "Oyunlar baxımından və bizim işimizə dəstək göstərməsi üçün "Nar Mobile" şirkətinin texniki imkanlara və bilik və təcrübəyə malik olması baxımından böyük əhəmiyyət kəsb edən telekommunikasiyalar geniş əməliyyatlar hesab olunur".\nTədbirin sonunda jurnalistlərin sualları cavablandırıldı.\nGənclər və idman naziri Azad Rəhimov olimpiya məşəlinin yandırılması ilə bağlı suala belə cavab verdi ki, əslində məşəl 2 ay öncə yandırılmalıdir. "Ona da xüsusi icazə alınmalıdır. Olimpiya məşəlinin yandırıldığı yer Yunanıstandır. Bakı-2015 ilk Avropa Oyunlarının məşəli yarışların başlanğıcından iki ay əvvəl alovlandırılacaq. Lakin ola bilsin, məşəl başqa yerdə alovlandırılsın. Bunun üzərində iş aparılır və hələ vaxtımız var. Hazırda Beynəlxalq və Avropa Olimpiya komitələrinin qərarı gözlənilir. Azərbaycanda məşəli yandırmağa çox yerlərimiz var. "Yanar dağ"da və ya Atəşgahda yandırılması istisna deyil. Alovlandırılan məşəl isə respublikamızın ərazisində gəzdiriləcək".\nNazir həmçinin qeyd etdi ki , Madridin "Atletiko" futbol klubunun formasında əks olunan "Azerbaijan Land of Fire" devizi Bakı-2015 ilk Avropa Oyunlarının loqotipi ilə əvəz ediləcək: "Biz "Atletiko"nun ölkə çempionu olmasına və milyonlarla azarkeşin "Azerbaijan Land of Fire" devizini görməsinə görə çox şad olduq. Biz bu devizin bir müddət sonra Bakı-2015 ilk Avropa Oyunlarının loqotipi ilə əvəz edilməsinə razılığımızı verdik".\nTeleviziyadan olan jurnalist isə nazirə öz iradını bildirərək , onlara tikinti gedən stadionda cəkiliş üçün icazə verilmədiyini dedi. Nazir isə bütün qapıların mediaya acıq olduğunu və problem olmadığını söylədi.\nQeyd edək ki, Bakı 2015 Avropa Oyunları 2015-ci ilin 12-28 iyun tarixlərində keçiriləcək.\nBakı 2015 Avropa Oyunlarında ümumilikdə 19 idman növü üzrə yarışlar keçiriləcək. Bunlardan 16-sı Olimpiya idman növü və üçü qeyri-olimpiya idman növü olacaq.


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Türkiyə F-35 qırıcılarının istehsalından kənarlaşdırıldı\nTürkiyə F-35 qırıcılarının istehsalından kənarlaşdırıldı\nVaşinqton Ankaraya F-35 qırıcılarının istehsalı proqramında iştirak etməyə qadağa qoymuşdur. Qərarın səbəbi Türkiyə hökumətinin Rusiyadan S-400 zenit-raket kompleksləri almasıdır. Bu barədə Ağ evin bəyanatında məlumat verilir.\nSənəddə vurğulanır ki, Amerikanın F-35 qırıcı bombardmançıları Rusiyanın casus texnikası ilə yanbayan istifadə oluna bilməz. Bu texnika həmin təyyarələrin döyüş xüsusiyyətləri barədə informasiya əldə etmək üçün nəzərdə tutulmuşdur. S-400 komplekslərinin alınması NATO-ya üzv-ölkələrin Rusiyanın silah sistemlərindən istifadə etməmək öhdəliklərinə xələl gətirir.\nVaşinqtonun qərarı Türkiyənin NATO ilə işbirliyinə mənfi təsir göstərə bilər. Buna baxmayaraq, bəyanatda qeyd olunur ki, Vaşinqton Ankara ilə kompleks işbirliyini davam etdirəcək.\nPentaqonun hesablamasına görə, Türkiyənin F-35 təyyarələrinin istehsalı proqramından kənarlaşdırılması nəticəsində Ankara təxminən 9 milyard dollar məbləğində sərmayələrdən məhrum olacaq. İstehsalın Türkiyədən köçürülməsi ABŞ-a təxminən 500-600 milyon dollara başa gələcək. Bu barədə ABŞ Müdafiə nazirinin müavini Ellen Lord Pentaqonda keçirdiyi brifinqdə məlumat vermişdir.\nRusiya idmanı məhşər ayağına çəkildi16:55 18.07.2019\nŞimali Koreyanın nüvə tərksilahı baş tutacaqmı?16:55 18.07.2019\nABŞ İrana qarşı sanksiyaları sərtləşdirib16:55 18.07.2019\nOdessada kollecdə yanğın zamanı həlak olanların sayı 13 nəfərə çatıb16:55 18.07.2019\nAvropa Komissiyası Ermənistanda aviasiya uçuşlarına nəzarəti xüsusi müşahidə altına alıb16:55 18.07.2019\nAnkara ABŞ-ın sanksiyalarına qarşı İncirlikdəki aviabazanı Amerika əsgərlərinə bağlaya bilər16:55 18.07.2019


Türkiyədən ordumuza yeni texnikalar gətirildi - VİDEO\n25 iyl 2020, 19:28\nTürkiyə Respublikasından Əlahiddə Ümumqoşun Orduya yeni texnikalar gətirilib.\nYeniavaz.com Müdafiə Nazirliyinə istinadən xəbər verir ki, Azərbaycan Hökuməti ilə Türkiyə Hökuməti arasında hərbi maliyyə əməkdaşlığı haqqında Saziş”ə əsasən ötən ildən başlayaraq qardaş ölkədən Naxçıvan Muxtar Respublikasına yeni texnikaların gətirilməsinə başlanılıb. Tədbirlərin davamı olaraq yeni texnikaların növbəti hissəsi Əlahiddə Ümumqoşun Orduya təhvil verilib.\nƏlahiddə Ümumqoşun Orduda hərbi quruculuq, tikinti-inşaat və yol tikintisində istifadə olunması üçün qardaş Türkiyə Respublikasından yeni texnikalar gətirilərək istifadəyə verilib. Bu texnikalar müasirliyi və öz texniki xüsusiyyətləri ilə seçilir. Bu da quruculuq işlərinin tez bir zamanda və daha keyfiyyətlə görülməsinə şərait yaradacaq.\nTürkiyə Respublikasında Mercedes-Benzin təmsilçi və idxal şirkəti olaraq qurulmuş Koluman Holdinq şirkətlər qrupu tərəfindən tamamilə Alman avtomobil sənayesi standartlarına uyğun istehsal olunan tikinti texnikaları yüksək keyfiyyəti ilə seçilir.\nDavamlılığı, yanacağa qənaəti və rahatlığı ilə fərqlənən sementdaşıyan, betonnasos, betonqarışdıran və asfalt-beton daşıyan maşınlar sürücünün və nəqliyyat vasitələrinin təhlükəsizliyinə önəm verilməklə istehsal olunub. Koluman Holdinq şirkətlər qrupunun zavodlarında Cənubi Koreya Respublikasının istehsalçısı JunJin şirkəti ilə birgə istehsal olunan betonnasosöz keyfiyyəti ilə fərqlənir. Müasir dizayn və texnologiyalı bu maşınlar Əlahiddə Ümumqoşun Orduda təmir-tikinti işlərinin və yol infrastrukturunun yenilənməsinin daha keyfiyyətlə aparılmasına imkan yaradacaq.\nİnşaat sahələrində çətin şərtlər üçün istehsal edilmiş, gücü və möhkəmliyi ilə seçilən bu texnikalardan əlavə yolxətləyən maşın və qoşqular da istifadəyə verilib. Türkiyə Respublikasının Agri Rosso firması tərəfindən istehsal edilən qoşqular keyfiyyəti və müasirliyi ilə daşınma və yardımçı təsərrüfat işlərini daha da asanlaşdıracaq.


Zəlimxan Yaqub Almatıda anılıb\nQazaxıstanın ən böyük şəhəri olan Almatıda Dünya Axıska Türkləri Birliyinin təşkilatçılığı ilə Xalq Şairi Zəlimxan Yaqubun xatirəsinə həsr olunmuş gecə keçirilib.\nAZƏRTAC xəbər verir ki, tədbirdə birliyin sədri Ziyaetdin Kassanov böyük söz ustadının təkcə Azərbaycanda deyil, türk dünyasının hər yerində sevildiyini, milyonlarla oxucu sevgisini qazandığını bildirib. Qeyd edib ki, təşkilat tərəfindən yaxın zamanlarda Türkiyə və digər türkdilli dövlətlərdə şairin xatirəsinə həsr olunmuş silsilə tədbirlər keçiriləcək.\nTədbirdə Azərbaycanın Almatıdakı konsulu Ramil Rzayev, Qazaxıstan Azərbaycanlıları Assosiasiyası İctimai Birliyinin sədri Əbülfəz Müslümoğlu, Türkiyənin Almatıdakı konsulu Rza Kagan Yılmaz və tanınmış alimlər çıxış edərək şairlə bağlı fikirlərini bölüşüblər.\nMilli Məclisin deputatı Adil Əliyev, Azərbaycan Aşıqlar Birliyinin katibi, Əməkdar Mədəniyyət İşçisi Musa Nəbioğlu, “Kəpənəkçi” Xeyriyyə Cəmiyyətinin sədri Azər Göyüşov və Xalq Şairinin oğlu Bəhlul Yaqublu çıxışlarında böyük söz ustadının xatirəsinin qardaş Qazaxıstanda əziz tutduqlarına görə minnətdarlıqlarını ifadə ediblər.\nSonra şairin sağlığında çəkilmiş filmlərdən parçalar nümayiş olunub, şeirlər oxunub və onun sözlərinə bəstələnmiş musiqilər səsləndirilib.\nTədbirdə, həmçinin şairin Almatıda bu günlərdə nəfis tərtibatla nəşr olunmuş “Borçalının bir tərəfi Axıska” adlı kitabı da təqdim olunub. Rövşən Məmmədoğlunun redaktorluğu ilə işıq üzü görən kitabda şairin yaradıcılığından seçmələr oxuculara Azərbaycan və rus dillərində təqdim olunur.\nƏdalət 2018.- 8 may.- S.7.


Vəkillər Kollegiyasının sədri Sumqayıtda vəkilliyin vəziyyətindən danışıb – SumqayitXeber.Com\nVəkillər Kollegiyasının sədri Sumqayıtda vəkilliyin vəziyyətindən danışıb\nNoyabr 02, 23:05 • 1058\nAnar Bağırov: “Sumqayıt Regional Vəkil Bürosu üzərinə düşən funksiyanı tam yerinə yetirmir”.\nOktyabrın 11-də Sumqayıt şəhərində Sumqayıt şəhər 1 saylı vəkil bürosunun inzibati binasının təmirdən sonra açılışı və vəkilliyə namizədlərin and içmə mərasimi keçirilib.\nHeydər Əliyev Mərkəzində baş tutan and içmə mərasimində çıxış edən sədr Anar Bağırov Sumqayıt şəhər icra hakimiyyətinin rəhbərliyinə vəkilliyə göstərdiyi diqqət və qayğıya görə təşəkkürünü bildirib. Sədr vurğulayıb ki, bu il Vəkilliyin 100 illik, Sumqayıt şəhərinin isə, 70 illik yubileyidir. Ona görə də Kollegiya Sumqayıta xüsusi diqqət ayırıb, Sumqayıtda regional vəkil bürosu açılıb, əvvəl mövcud olan büro təmir olunub və Sumqayıt “ASAN Xidmət” Mərkəzində vəkil bürosu fəaliyyətə başlayıb. Sumqayıt şəhərində vəkillərin sayının 51 nəfərə çatdığınl bildirən sədr bu göstərici ilə Sumqayıtın vəkillərin sayına görə Bakıdan sonra ikinci yerdə olduğunu qeyd edib. Bunun Sumqayıt üçün limit olmadığını və gələcəkdə bu tendensiyanın inkişafı üçün lazimi tədbirlər görüləcəyini diqqətə çatdıran Anar Bağırov Sumqayıtda bir sıra mədəni tədbirlərin, o cümlədən, vəkillər arasında ilk şahmat yarışmasının keçirildiyi də xatırladıb. Biz Sumqayıtla bağlı minimum planlarımızı yerinə yetirmişik, maksimum planımız Sumqayıt vəkilliyin müasir binasının olmasıdır deyən kollegiya sədri bu istiqamətdə büro rəhbərləri ilə müzakirələr aparıldığını, onlara müvafiq tapşırıqlar verildiyini də açıqlayıb.\nSumqayıt Regional Vəkil Bürosunun fəaliyyətindən razı olduqlarıdı dilə gətirən VK sədri hələlik bu büronun öz funksiyalarını tam yerinə yetirmədiyini yaxın gələcəkdə Sumqayıt Apelyasiya Məhkəməsinin yurisdiksiyasında olan rayonlarda mərkəzləşmiş qaydada dövlət hesabına hüquqi yardımın həyata keçirilməsi funksiyasını da həyata keçirəcəyi anonsunu verib.\nTədbir çərçivəsində VK rəyasət heyətinin üzvlərinin və digər şəxslərin Vəkilliyin 100 illiyi yubiley döş nişanı ilə təltif olunması mərasimi də baş tutub. Təltif olunanlar arasında Sumqayıt şəhərindən iki vəkil – Anar Qasımlı və Fazil Nəhmətov da var.\n3 həftə öncə 2624\n4 həftə öncə 2410\n3 həftə öncə 2337


Azərbaycan sığorta bazarı yanvarda 21% artıb - Report.az\n22 Fevral, 2016 11:59\nBakı. 22 fevral. REPORT.AZ/ Bu ilin yanvar ayında Azərbaycandakı 25 sığorta şirkətinin xətti ilə ümumilikdə 76,3 mln. manat həcmində sığorta haqqı toplanıb. Bu, 2015-ci ilin eyni dövrü ilə müqayisədə 21,3% çoxdur. "Report"un Azərbaycan Sığortaçılar Assosiasiyasına (ASA) istinadən verdiyi xəbərə görə, ay ərzində sığorta şirkətlərinin ödənişləri isə 13,4 mln. manat təşkil edib və bu, ötən ilin yanvarına nisbətən 29,4% çoxdur.\nHesabat dövründə sığorta bazarında toplanmış hər 100 manat sığorta haqqının 17,5 manatı ödəniş edilib. Bu rəqəm 2015-ci ilin yanvarında 16,4 manat olub.\nYanvar ayında toplanmış sığorta haqlarının 83,3%-i və yaxud 63,6 mln. manatı könüllü sığorta növlərinin payına düşüb. Bu da 2015-ci ilin eyni dövrü ilə müqayisədə 24,9% çoxdur. İcbarı sığorta növlərində yığım isə 12,7 mln. manat və yaxud bazarın 16,7%-ni təşkil edib. Ötən ilin eyni dövrünə nisbətən Azərbaycanın icbari sığorta bazarı 6,1% böyüyüb.\nAy ərzində ümumi ödənişin 76%-i və yaxud 10,2 mln. manatı könüllü sığorta növlərinin payına düşüb. Könüllü sığortada ödəniş ötən ilin yanvar ayı ilə müqayisədə 34,5% artıb. İcbari sığorta növləri üzrə ödəniş isə 3,2 mln. manat və yaxud ümumi bazarın 24%-ni təşkil edib. Bu da ötən ilin yanvarına nisbətən 15,6% çoxdur.\nHesabat dövründə könüllü sığortadan toplanmış hər 100 manat sığorta haqqının 16 manatı ödəniş edilib. Bu rəqəm 2015-ci ilin yanvar ayında 14,8 manat olub. İcbari sığortadan toplanmış hər 100 manat üzrə ödəniş isə 23,1 manatdan 25,2 manata qalxıb.


Bizim günlərdə yaltaqlıq nəsə rüsvayçı bir şey sayılır, ancaq o kəslər üçün ki, onlar nəyinsə adını. nəyinsə mahiyyətindən daha əhəmiyyətli sayırlar. Onlar belə düşünürlər ki, yaltaqlıqla sədaqət bir araya gələsi şey deyil: ancaq səhv edirlər, axı hətta düşüncəsiz heyvanları belə, bunun əksinə dəlalət edən misal kimi göstərmək olar. Köpəkdən də yaltaq bir məxluq varmı? Bəs ondakı sədaqət?”. Rotterdamlı Drideriuz Erazmus\nAzərbaycanda günü-gündən yaltaq insanların, xüsusilə də yaltaq gənclərin artması prosesini müşayət edilir. Yaltaqlığa meyilli insanlar düşünür ki, şəxsi və karyera həyatlarında uğurlara bu yolla daha rahat nail olmaq olur. Azərbaycanda yaltaqlıq keçmişdə də olub, əlbəttə ki bundan sonra da mövcudluğunu qoruyub saxlayacaq. Çünki şəxsiyyətini mənfəət əldə etmək üçün ayaqlar altına atan insanlar bu dünyada daim olacaq.\nBu gün hər yerdə yaltaqlara rast gəlmək mümkündür, istər dövlət işlərində, istər özəl sektorda. Bu cür insanlar xoşlamadığı insanlara belə yaltaqlıq nümayiş etdirərək səcdə edirlər. Belə insanlar daim iki üzlük nümayiş etdirirlər arxada bir söz, üzdə bir söz danışırlar.\nYaltaqlıq aşağılayıcı bir anlayış olaraq işlədilir. Bu mövzu ətrafında araşdırmalar apararkən maraqlı məlumatlara rast gəldim. Sən demə bir zamanlar yaltaqlıq peşə kimi mövcud olub. Zənginləri əyləndirmək, kaprizlərini çəkmək, onların əziyyət verici zarafatlarına dözərək, yaltaqlıq etmək bir peşə kimi istifadə edilib. Saraylarda yaltağın vəzifəsi daşıyan şəxslər hökmdarın xoşuna gəlmək üçün bəzi hərəkətlər edərək onu əyləndirirlərmiş. Bir zamanlar saraylarda və zənginlərin evlərində peşə olaraq mövcud olan yaltaqlıq müasir dövrümüzdə formasını dəyişərək bir həyat tərzi olaraq irəliləmə və etibarlılıq qazanmaq vasitəsi olaraq varlığını qoruyub saxlayır…\nTəhsilsiz (söhbət diplom almaqdan getmir) və eləcə də mədəniyyətdən məhrum insanlar daha çox yaltaqlığa meyilli olurlar. Onlar hesab edir ki, bu yol daha rahatdır. Ölkəmizdə normal təhsil sisteminin olmaması da yaltaqlığın geniş yayılmasına gətirib çıxardıb. Bu gün şagird orta məktəbdə müəllimə yaltaqlanır ki, yüksək qiymət alsın, eləcə də universitetlərdə. İşə qəbul, vəzifədə irəliləmə proseslərində də yaltaqlıq.\nYaltaqlar heç vaxt müstəqil fikir yürüdə bilmirlər. Onlar rəhbərliklərinin fikirlərini təkrarlamaqdan başqa bir şey bilmirlər. Yaltaqlar heç vaxt tənqid etməzlər…Yaltaqlıq zəncirvari bir prosesdir..Həmişə yaltaq insanlar irəli getdikdən sonra istəyirlər ki, onlardan vəzifəcə aşağıda olanlar da onlara yaltaqlansınlar. Necə deyərlər bir-birinə yaltaqlanmaqla yaşayırlar. Əgər buna yaşamaq demək olarsa…Onlar üçün şərəfli və yaxud şərəfsiz yaşam tərzi anlayışı yoxdur…Haqqsızlıq olan yerdə susarlar. Ümumiyyətlə, haqqsızlığa susmağın özü də yaltaqlıq əlamətidir..İş yerində və yaxud da cəmiyyətdə hər hansı bir haqqsızlıq görüb susmaqla rəhbərlərinin xoşuna gəlmək istəyirlər. Düşünürlər ki haqqsızlığa qarşı getsələr onlardan yuxarıda olan insanlarda onlar haqqında “mənfi “ fikir formalaşdırmış olacaqlar. ..Həm də itirmək qorxusu onların yaltaqlıq etməsinə səbəb olur.\nYaltağın öz iradəsi yoxdur, o başqalarının iradəsi ilə oynayır… Necə deyərlər başqasının zurnasına oynayanlar! Onlardan yüksək mövqe daşıyan insanların hər bir fikirilə çox asan şəkildə razılaşırlar.\nYaltaqlar hər dövrün və hər bir şəraitin insanlarıdır. Onlar hər bir dəyişikliyə uyğun davrana bilirlər. Necə deyərlər ingilis bayrağı kimi külək hara əsirsə onlar da o istiqamətdədirlər. Yetər ki, rəhbərinin xoşuna gəlsin.\nYaltaqlardan qorxmaq lazımdır, bu cür insanlar çox təhlükəli olurlar. Çox asan şəkildə dostlarını, tanışlarını dəyişər və satarlar, hətta öz ailələrini də. Yaltaqlar elə rəhbərləri üçün də potensial düşməndirlər. Çünki onlar mənfəət üçün yaltaqlıq edirlər. Sabah daha çox mənfəət əldə etsələr o zaman rəhbərlərinin üzünə durarlar. Və yaxud da rəhbərlik dəyişərsə. Yaltaqlar üçün bir dəyər var: mənfəət! Onlar “nöqtə qədər mənfəət üçün vergül kimi əyilərlər”…\nTəmiz, müdrik insan kimi qocalmayır\nThis entry was posted on 07.12.2014 by ƏDALƏTSİZLİKLƏ MÜBARİZƏ.


“III Dünya Müharibəsi məhz bu səbəbdən baş verəcək” – Açıqlama\nDünya əhalisinin 25 faizə yaxını aşırı yüksək su stresi olan 17 ölkədə yaşayır, bu ölkələrdə su kranı istənilən vaxt quruya bilər.\nÜmumdünya Resurslar İnstitutu dünyanın su riski atlasını yayıb. Qurum bəyan edir ki, dünyanın 17 ölkəsində ildə ortalama olaraq “kənd təsərrüfatı, sənaye və bələdiyyələr mümkün yerüstü və yeraltı suyun 80 faizini çəkirlər”\nAMEA-nın Həsən Əliyev adına Çoğrafiya İnstitutunun direktoru Ramiz Məmmədov Cebhe.info-ya açıqlamasında bildirib ki, Azərbaycan içməli su problemi olan ölkələrdən biridir:\n“Mərkəzi Kəşfiyyat İdarəsinin ötən il yaydığı açıqlamada 39 ölkənin adı çəkilib. Orada Azərbaycan yüksək yerlərdən birini tutur. Amma bu o demək deyil hazırda bizə su çatmır. Bu gün ölkədə olan su bizə çatar, bircə şərtlə ki, ondan səmərəli istifadə edək”.\nRamiz Məmmədov deyir ki, İsrailin suyu Azərbaycandan bir neçə dəfə az olsa da, burada su qıtlığı hiss olunmur: “Orta Asiya ölkələrində də su qıtdır. Onlarda su üstündə davalar olur. Ümumiyyətlə hətta belə bir fikir var ki, III Dünya Müharibəsi su qıtlığı ucbatından baş verəcək”.


Jurnalist döyülmə faktı üzrə istintaqın getmədiyini deyir\n2021, 04 Dekabr, şənbə, Bakı vaxtı 18:56\nJurnalist İdrak Abbasovun bir il yeddi ay bundan əvvəl döyülməsi faktı üzrə istintaq hərəkətsizliyindən verdiyi apelyasiya şikayəti təmin olunmayıb. Bu barədə AzadlıqRadiosuna jurnalist özü məlumat verib.\nİSTİNTAQDAN XƏBƏR YOXDUR\nAbbasov 2012-ci ilin aprelində Sulutəpədə evlərin söküntüsünü işıqlandırarkən ciddi xəsarət alıb. Hadisə zamanı jurnalitlər 20-yə yaxın polis və Dövlət Neft Şirkətinin təhlükəsizlik xidməti əməkdaşının hücumuna məruz qalıb.\nİdrak Abbasovun döyülməsi üzrə Cinayət Məcəlləsinin 221.2, xuliqanlıq maddəsi ilə cinayət işi açılıb. Jurnalist və vəkilləri onun vəzifə borcunu yerinə yetirərkən döyüldüyünü əsas gətirərək 163-cü maddə ilə cinayət işi açılmasına dair vəsatətlər qaldırıblar, ancaq qəbul olunmayıb.\nHəmin hadisədə Abbasovun gözü, qabırğaları, daxili orqanları zədələnib. O, müalicəsini indi də davam etdiyini bildirir:\n«Ancaq son 7-8 ayda istintaqın hansı yerdə olması barədə heç bir məlumat ala bilmirik. Səbayel Rayon Məhkəməsinə müraciət etdik. Təəssüf ki, iddiamız təmin olunmadı və apelyasiya şikayəti verdik».\nİşi Daxili İşlər Nazirliyinin Baş İstintaq İdarəsi aparır. Noyabrın 6-da Bakı Apelyasiya Məhkəməsində keçirilən prosesdə DİN təmsilçisi cinayət işinin bağlanmadığını deyib. Hakim də DİN-in işə xitam verməməsinə əsaslanaraq şikayəti təmin etməyib.\n«SİYASİ İŞLƏRİN MƏHKƏMƏSİ BAŞLAYIB, AMMA...»\nİdrak Abbasov xəstəxanada müacilə alarkən\n«Bugünkü prosesdə mənə bəlli oldu ki, bir müddət əvvəl işə xitam verilib, indi bərpa olunub. İşdə xeyli şahid dindirilmişdi, məni döyənlərin şəkilləri mənə təqdim olunmuşdu, onları tanımışdım. Görünür, bu insanların cəzalandırılması üçün siyasi iradə yoxdur. NİDA-çılara, İsmayıllı məhbuslarına qarşı qondarma, siyasi işlərin məhkəməsi başlayıb, mənim bir il yeddi ay əvvəl döyülməyim barədə cinayət işinin istintaqından isə xəbər-ətər yoxdur».\nAzərbaycan Dövlət Neft Şirkətinin komissiyası hadisədən bir müddət sonra açıqlama yayaraq şirkətin Təhlükəsizlik İdarəsinin (Tİ) iki əməkdaşı ilə İdrak Abbasov, onun yaxın qohumları arasında münaqişə baş verdiyini bildirirdi. Məlumatda o da qeyd olunurdu ki, İdrak Abbasovun həmin ərazidə vaxtaşırı çəkiliş aparmaq istəyi heç də onun jurnalist fəaliyyəti ilə bağlı deyil, şəxsi maraqlarına xidmət edib.\nİdrak Abbasovun xəsarət alması faktı bir sıra beynəlxalq hüquq-müdafiə qurumlarının hesabatlarına salınıb, jurnalistin döyülməsi pislənilib.\nHRW: «Azərbaycanda vintlərin bərkidilməsi dövrü»- [Video]\nKomissar: «Hökumət sosial media istifadəçilərinin hədəfə alınmasına son qoymalıdır!» (Hesabat)\nAzərbaycan 2012: Qadağalar, həbslər və işgəncələr ili\nJurnalist İdrak Abbasov polisə müraciət etdi


Vikipediya:Həftənin yaxşı məqaləsi/may 2020 — Vikipediya\nVikipediya:Həftənin yaxşı məqaləsi/may 2020\nBöyük simfonik orkestr üçün uvertüra — bəstəkar Soltan Hacıbəyov tərəfindən 1956-cı ildə simfonik orkestr üçün yazılmış uvertüra əsəri.\nMilli simfonik uvertüra nümunələri arasında bəstəkər Soltan Hacıbəyovun böyük simfonik orkestr üçün yazdığı uvertürasında xüsusi seçilir. Bu uvertüra musiqinin sevincli koloriti, inkişaf prosesinin ümumi dinamik məqsədyönlülüyü, forma yığcamlığı və orkestrovkası ilə seçilir.\nBəstəkar Cahangir Cahangirovun "Arazın o tayında" vokal-simfonik poeması ona şöhrət gətirən ilk genişmiqyaslı əsərlərindən biridir. Xor, solist və simfonik orkestr üçün bəstələnən vokal-simfonik poema Cənubi Azərbaycandan olan şairlər – Mədinə Gülgün və Əli Tudənin sözlərinə yazılmışdır.\nOsetin-inquş münaqişəsi — 31 oktyabr — 4 noyabr 1992-ci il tarixlərində silahlı toqquşmalara səbəb olan Şimali Osetiyanın (Rusiya Federasiyası) Priqorodnı rayonu ərazisində osetin və inquş xalqlarının çox sayda qurbanlarına səbəb olan etno-siyasi qarşıdurma. Münaqişənin dərin siyasi və etnik kökləri vardır.\nHər iki xalq həm osetinlər, həm də inquşlar bir — birlərini bu ərazilərə gəlmə hesab edir və Vladiqafqaz şəhərini və ətrafını öz doğma torpaqları sayırdılar.\nÇar Rusiyası tərəfindən bölgənin işğalına qədər hər iki xalq mehriban qonşuluq şəraitində yaşamışdır. Çar höküməti bölgəni ələ keçirdikdən sonra inquşlarla müqayisədə xristian dininə malik olan osetinlərə daha geniş hüquqlar tanımışdı. Nəticədə inquşlar malik olduqları torpaqların bir hissəsindən məhrum oldular.\nNefertitinin büstü Qədim Misirdən başqa Berlinin də mədəniyyət simvoluna çevrildi. Nefertitinin özü də bir simvola çevrildi. Nefertiti həm gözəlliyi, həm də bacarıqlı olması ilə tanınır.\nMənbə — "https://az.wikipedia.org/w/index.php?title=Vikipediya:Həftənin_yaxşı_məqaləsi/may_2020&oldid=5113452"\nBu səhifə sonuncu dəfə 10 aprel 2020 17:09 tarixində redaktə edilib.


lənkərana iki yanğinsöndürmə avtomobili gətirilib\nSiyasət 9 Aprel 2008 22:48 (UTC+04:00)\nAzərbaycan, Lənkəran. 9 aprel / Trend müxbir P.Əliyeva / Fövqəlada Hallar Nazirliyinin Lənkəran yanğından mühafizə hissəsinə Fransa istehsalı olan "Komiko" şirkətinə məxsus "İveko" markalı 2 avtomobil gətirilib. Avtomobillərdən biri 6 tonluq su tutumuna malik 3 nəfərlik köməkçimaşın, digəri isə 3,5 tonluq su tutumluq 7 nəfərlik maşındır. Hər iki avtomobil bütün yanğınsöndürmə avadanlıqları ilə təmin olunub.\nBu barədə məlumat verən Lənkəran yanğından mühafizə hissəsinin rəisi Rəcəb Əhədovun sözlərinə görə yeni maşınların Rusiyada istehsal olunanlardan fərqi suyun çənlərə doldurulması, təhlükəsizliyin təmini, yanacağa qənaət və s. Birincilər 100 km-ə 45 litr yanacaq sərf edirsə, yeni maşınlar 25 litr yandırır. Avtomobillər kompüter sistemi ilə təmin olunub və su çəni çürüməyən metaldandır.


Asiya PA-ya üzv ölkələrin nümayəndə heyətlərinə ermənilərin Gəncəyə hücumu barədə məlumat verilib – İctimai-Siyasi Media Portalı\nAsiya PA-ya üzv ölkələrin nümayəndə heyətlərinə ermənilərin Gəncəyə hücumu barədə məlumat verilib\nAsiya Parlament Assambleyasındakı (AsiyaPA) Azərbaycan nümayəndə heyəti, Assambleyaya üzv ölkələrin nümayəndə heyətlərinə məktubla müraciət edib.\nBu barədə APA-ya Azərbaycanın Asiya Parlament Assambleyasındakı nümayəndə heyətinin rəhbəri, deputat Qənirə Paşayeva məlumat verib.\nNümayəndə heyətinin rəhbəri məktubda Ermənistan silahlı qüvvələrinin 11 oktyabrda gecəyarısı Gəncə şəhərini raket atəşinə tutması və bunun nəticəsində baş vermiş insan təlafatından bəhs edildiyini bildirib.\nAsiya PA üzvlərinin diqqətinə çatdırılıb ki Azərbaycanın mülki əhalisinə qarşı növbəti hərbi təcavüz aktı baş verib. Azərbaycanın ikinci böyük şəhəri olan Gəncənin mülki əhalisi Ermənistan Respublikasının ərazisindən “Toçka-U” uzaqmənzilli raketindən istifadə edilməklə hədəfə çevrilib:\n“Ermənistan silahlı qüvvələrinin bu məsuliyyətsiz hərbi təcavüzü nəticəsində 9 mülki şəxs ölüb, 30-dan çox dinc sakin yaralanıb. Qurbanlar arasında uşaq, qadın və yaşlı insanların olduğu bu tələfat bir daha sübut edir ki, işğalçı dövlət müharibə cinayəti törədib. Özü də, bu, Moskvada Rusiya Xarici işlər nazirinin vasitəçiliyi ilə Ermənistan və Azərbaycan Xarici işlər nazirlərinin 10 oktyabrda imzaladığı “Humanitar atəşkəs” razılaşmasının qüvvəyə minməsindən bir neçə saat keçmiş baş verib. Bu da, Ermənistan tərəfinin vasitəçilik səylərinə və ümumən beynəlxalq ictimaiyyətə sayğısızlığının ifadəsidir. Həm atəşkəs razılaşmasından sonra baş verməsi, həm də, hərbi obyektlərin deyil, sırf mülki yaşayış yerlərinin atəşə tutulması cinayətin miqyasını açıq şəkildə göstərməkdədir. Üstəlik, raketin atıldığı şəhər aktiv döyüş bölgəsinə aid deyil. Dünyanın harasında yaşamasından asılı olmayaraq, istənilən şəxs xəritədə asanlıqla müəyyənləşdirə bilər ki, Gəncə döyüş meydanından 60-70 km. məsafədə yerləşir. Ermənistanın bu, beynəlxalq hüquqa zidd qanlı addımı, son iki həftə ərzində ilk hücum deyildi və əgər beynəlxalq ictimaiyyət bu qeyri-insani hərəkətlərə qarşı səs qaldırmasa, sonuncu da olmayacaq.\nErməni silahlı qüvvələri Azərbaycanın mülki əhalisini bilərəkdən hədəf alaraq, yaşayış məntəqələrini ağır atəşə tutmağa davam edir və bu, 1949-cu il Cenevrə Konvensiyaları və Konvensiyanın Əlavə Protokolları da daxil olmaqla, beynəlxalq hüququn bütün norma və prinsiplərini pozmaqdadır. Beynəlxalq təzyiq görməyən Ermənistan, Gəncə ilə paralel olaraq, 11 oktyabr gecəsi digər bir Azərbaycan şəhərini – bütün Güney Qafqaz bölgəsində ən böyük su elektrik stansiyasının yerləşdiyi Mingəçeviri də “Smerç” raketləri ilə hədəf alıb”.\nAsiya PA-dakı nümayəndə heyətimiz adından göndərilən məktubda bir daha vurğulanıb ki, Ermənistanın belə məsuliyyətsiz və şərəfsiz hərəkətləri qətiyyətlə pislənilməli, qınanılmalıdır:\n“Əziz həmkarlar, bu ciddi narahatlıq doğuran məsələ ilə bağlı daha ətraflı müzakirələr aparmaq üçün videokonfrans vasitəsilə “onlayn görüş” də daxil olmaqla, uyğun biləcəyiniz hər hansı bir formada suallarınıza cavab verməyə hazırıq”.\nОзоновая дыра над Антарктидой достигла максимума за последние годы\n“Baş verən bu zülmü Gəncəyə gələn diplomatik nümayəndələr dünyaya çatdırsınlar”


YAP-ın Nərimanov rayon təşkilatı bələdiyyə üzvlüyünə namizədlərə imza toplayır\n06 Noyabr 2019 10:41\nDekabrın 23-də bələdiyyələrə keçiriləcək seçkilərə Yeni Azərbaycan Partiyası yüksək səviyyədə hazırlaşır.\nO qeyd edib ki, Nərimanov rayonu üzrə 3 seçki dairəsi mövcuddur. 18 saylı Nərimanov-Nizami Seçki Dairəsi üzrə rayonumuz üzrə16 məntəqədə 20 min 847 seçici, 19 saylı Nərimanov birinci Seçki Dairəsi üzrə 35 məntəqədə 44 min 541 seçici, 20 saylı Nərimanov ikinci Seçki Dairəsində isə 33 məntəqədə 44 min 249 seçici qeydiyyatdadır.\nT.Tağıyevin sözlərinə görə, artıq namizədlərin qeydə alınması üçün noyabrın 5-dən imza toplanılması prosesinə başlanıb: “Bu prosesi 19 partiya fəalı həyata keçirir. Onlar evlərə gedərək imza toplayırlar. Nərimanov bələdiyyəsinin 19 üzvü var və partiyamız tərəfindən hər bir yer üçün namizəd irəli sürülüb. Hər bir irəli sürülən namizədin qeyd alınması üçün minimum 150 seçici imzası tələb olunur. Biz də noyabrın 5-dən imza toplamağa başlamışıq. Çox xoşdur ki, vətəndaşlar heç bir tərəddüd etmədən, böyük həvəslə YAP-ın namizədləri üçün imza verirlər. Bu da partiyamızın xalq arasında yüksək nüfuzunun bariz göstəricisidir”.


Soçi görüşünün İrəvanda əks-sədası: Paşinyan tez-tələsik... - Sizinxeber.az - Azərbaycan Xəbərləri\nPublisher - Sizinxeber.Az\nŞİKAYƏTLƏR VƏ MÜRACİƏTLƏR\nRusiya Telman İsmayılovun ekstradisiyası üçün materialları Monteneqroya təqdim edib\nReket-“jurnalist” Ata Abdullayev məhkəmədə ağladı\nDünya Bankı: “Azərbaycan güclü iqtisadi göstəriciləri sayəsində yoxsulluğu 49%-dən 5%-ə endirib”\nPrezident Füzulidə hər evin neçə sot torpağı olacağını açıqlayıb\n“Müstəqillik elan olunarkən çox əsassız vaxt itkisinə yol verilib, daha tez elan oluna bilərdi”\nTələbələr koronavirusa yoluxdu: Universitetdə dərslər məsafədən tədrisə keçdi – RƏSMİ\nİlham Əliyevin sərkərdəliyi ilə darmadağın edilən miflər – Füzulinin fəthi\nArvadını öldürən sabiq hakimin məhkəməsi ilə bağlı yeni xəbər var\nNadir Qafarzadə fəxri ad davası etdi: “Haqqımı tələb edirəm”\nSoçi görüşünün İrəvanda əks-sədası: Paşinyan tez-tələsik…\nBy admin\t On Eyl 4, 2018\nBu səfəri Rusiya ekspertləri ikitərəfli münasibətlərin inkişafı üçün “İlin hadisəsi” kimi qiymətləndirib.\nBu sözləri Axar.az-a açıqlamasında millət vəkili Elman Nəsirov deyib. O bildirib ki, Azərbaycan Respublikasının Prezidenti İlham Əliyevin Rusiya Federasiyasına səfəri Rusiya, Azərbaycan, eləcə də dünyanın əksər kütləvi informasiya vasitələrinin diqqət mərkəzindədir:\n“Bu təsadüfi deyil. Bu səfər çərçivəsində imzalanmış on beş sənəd Azərbaycan-Rusiya strateji tərəfdaşlıq münasibətlərinin bundan sonrakı inkişafı üçün unikal imkanlar açacaq. Onların içərisində üçünü xüsusi qeyd etmək lazımdır. Bunlar “Azərbaycan və Rusiya arasında iqtisadi əməkdaşlığın prioritet istiqamətləri haqqında Birgə Bəyanat”, “Rusiya-Azərbaycan əməkdaşlığının başlıca istiqamətlərinin inkişafı üzrə Fəaliyyət Planı” və “Azərbaycan Respublikası Hökuməti ilə Rusiya Federasiyası Hökuməti arasında 2024-cü ilədək əməkdaşlıq Proqramı”dır. Bu sənədlərdə Azərbaycan-Rusiya əlaqələrinin müxtəlif istiqamətlər, xüsusilə, iqtisadi blokda olan məsələlər üzrə inkişafı üçün yol xəritələri öz əksini tapıb. Bu, olduqca vacib məsələdir”.\nMillət vəkili vurğulayıb ki, bütövlükdə hər iki dövlətin başçısı Azərbaycan və Rusiya arasındakı münasibətlərdən danışarkən bunu dostluq, əməkdaşlıq və mehriban qonşuluq münasibətləri kimi xarakterizə edib:\n“Bu fikirlərin arxasında konkret əməl, iş dayanır. Rusiya ilə ticarət, iqtisadi əlaqələrimizin səviyyəsi 3 milyard dollara yaxındır. Hər iki dövlətin başçısı belə bir iradə ortaya qoydular ki, bunu 10 milyard dollar səviyyəsinə çatdırmaq üçün böyük imkanlar, potensial var. Eyni zamanda, qeyri-neft sektorunda əlaqələrimizn inkişafı üçün çox gözəl imkanlar olduğu da vurğulandı”.\nMillət vəkilinin sözlərinə görə, bu səfər çərçivəsində diqqətdə saxlanılan ən mühüm məsələ regional təhlükəsizlik, xüsusilə Ermənistan-Azərbaycan, Dağlıq Qarabağ münaqişəsinin tənzimlənməsi ilə bağlı məsələ idi:\n“Prezident İlham Əliyev bir daha Rusiya prezidentinə, KİV-nə, ictimaiyyətinə bəyan etdi ki, hələ də torpaqlarımızın 20%-i işğal altındadır, 1 milyondan çox məcburi köçkün və qaçqınımız var. Bu münaqişə, Ermənistanın bu təcavüzü regioanal təhlükəsizlik üçün çox ciddi maneədir. Yalnız bu problemin aradan qaldırılması regiona sülh, əmin-amanlıq və inkişaf gətirə bilər. Heç şübhəsiz ki, bu münaqişənin həlli Ermənistanın düşdüyü mövcud böhranlı vəziyyətdən çıxması üçün də ən düzgün yoldur. Bunun alternativ yolu yoxdur. Yalnız işğala son qoyulması Ermənistanın gələcəyi deməkdir. Eyni zamanda, Vladimir Putin bu məsələlərlə bağlı dövlətin mövqeyini bir daha açıqladı ki, Rusiya həmsədr kimi bu münaqişənin dinc yolla həllini istəyir və bundan sonra da sülh prosesinə daha ciddi töhfələr vermək niyyətindədir”.\nMillət vəkili qeyd edib ki, Rusiya və Azərbaycan prezidentlərinin danışıqlarında diqqət mərkəzində saxlanılan bir məsələ də hərbi-texniki sahədə gələcək əməkdaşlıqla bağlı oldu:\n“Azərbaycan tərəfindən Rusiyadan alınan hərbi təyinatlı məhsulların dəyəri 5 milyard dolları keçir və gələcəkdə də bu prosesin genişləndirilməsi əsas hədəflərdən biridir. Ermənistan bu məsələyə çox qısqanclıqla yanaşdığını nəzərə almalıyıq. Hətta Ermənistanın keçmiş prezidenti Serj Sərkisyan Almaniyaya səfəri zamanı Angela Merkelə Vladimir Putindən şikayət etmişdi. O, Rusiyanın Azərbaycana silah satması ilə Ermənistanı çıxılmaz vəziyyətə qoyduğunu iddia etmişdi”.\nMillət vəkili vurğulayıb ki, Azərbaycanın Rusiya ilə hərbi-texniki sahədə əməkdaşlığı genişləndirməsi Ermənistanda vahimə yaradır:\n“Hətta Paşinyan ötən gün sosial şəbəkədə Rusiyaya səfər edəcəyini qeyd edib. O, bu səfərlə nə baş verdiyini aydınlaşdırmaq istəyir. Əslində heç nə baş vermir. Azərbaycan və Rusiya arasındakı münasibətlər ənənəvi əməkdaşlıq münasibətləridir. Bu münasibətlərin inkişafında hər iki tərəf maraqlıdır. Azərbaycan iqtisadi baxımdan inkişaf etmiş dövlətdir, daha böyük bazarı, imkanları var. Buna görə də Rusiya Azərbaycanla münasibətlərin inkişafında maraqlıdır. Ən başlıcası isə Azərbaycan balanslı siyasət həyata keçirir. Buna Rusiya çox böyük qiymət verir. Bütövlükdə bu səfər Azərbaycan-Rusiya münasibətlərinin bundan sonrakı inkişafına dinamizm verə bilən hadisə kimi qiymətləndirilməlidir”.\nUsaçyov: Kreml bu xəyanəti bağışlamayacaq – İrəvan xofda\nOrduya çağırış başladı – SƏRƏNCAM\nBəyənilən Xəbərlər Müəllif\nDünya Bankı: “Azərbaycan güclü iqtisadi göstəriciləri sayəsində yoxsulluğu 49%-dən…\nFollow Us @sizinxeber.az\nSizinxeber.Az 24 saat ərzində, Azərbaycan və rus dillərində, ölkədə və dünyada baş verən ən aktual və maraqlı hadisələr barədə operativ xəbərləri oxuculara çatdırır\n• Email: info@sizinxeber.az\n• Phone: 99450-377-74-31\n© 2015-2021 -SİZİNXEBER.AZ. Bütün hüquqlar qorunur\nWebsite Design: Izzət Qurbanov


Montessori metodu • Markzone #Evdəqal\nUşaq üçün hazırlanmış bir mühitdə, uşağın şəxsiyyətini formalaşdırmaq azadlığı verən, şəxsiyyətinin inkişaf prosesini dəstəkləyən, uşağın fərdiləşməsini və ictimailəşməsini öz ləyaqətində ciddi qəbul edən fərdə xas olan ədalətli bir təhsildir.\nMontessori, öz özünü təmin etmək, özünü sərbəst şəkildə idarə etməyə əsaslanan bir təhsil metodudur. Montessori təhsilinin tətbiq olunduğu siniflərdə uşaqların yaşlarına uyğun olan mühitdə müəllimlərin iştirakı ilə yaradıcı təhsil yollarını seçməsi tövsiyə olunur. Bu siniflərdə uşaqlar dünyanı qrup halında və ya ayrıca araşdıraraq öz potensiallarını inkişaf etdirirlər.\nMontessori dərsləri müəyyən yaş dövrləri üçün xüsusi hazırlanmış və bu yaş qrupundakı uşaqların ehtiyacları üçün formalaşdırılmışdır. Maria Montessori, bu siniflərdə tətbiq oluna biləcək təcrübi öyrənmə metodunun dil, riyaziyyat, elm, musiqi, sosial ünsiyyət və bir çox digər sahələrdə həmişəkindən daha uğurlu nəticələr verdiyini kəşf edən addır. Montessori siniflərinin əksəriyyəti təbiətinə görə dünyəvi olmasına baxmayaraq, bu təhsil sistemi iman əsaslı proqramlara da asanlıqla adaptasiya ola bilər.\nMontessori siniflərindəki hər bir material, maraqları və fəaliyyətləri arasında əlaqə quraraq uşağın inkişafını dəstəkləmək üçün xüsusi seçilmişdir. Uşaqlar öz təcrübələri və öz potensiallarına bağlı olaraq bir tezliklə öyrənirlər. Hər insanın içində olan maraq, hər hansı bir zamanda ortaya çıxa bilər. Və bu şəkildə daha fundamental bir təhsil verilmiş olur.\nBəs niyə Montessori təhsil sistemini seçməliyik?\nMontessori təhsil sistemi tərəfindən qurulmuş mühit, uşaqların doğuşdan orta məktəbə qədər təhsil almasına imkan verir.\nKörpələrdə və uşaqlarda Montessori təhsili\nDoğuşdan 3 yaşına qədər uşaqlarda:\nUşaq üçün təhlükəsiz, cəlbedici və faydalı bir mühit təmin edir.\nOnları özlərinə və dünyaya güvənməyə təşviq edin.\nYeni aşkarlanan qabiliyyətlərinə inam yaradın.\nGündəlik işlərdə müstəqil olmağa fürsət verin.\nUşaq bağçasında və məktəbəqədər yaşlı uşaqlarda Montessori təhsili\n3-6 yaş arasındakı uşaqlarda:\nFunksional müstəqillik onların özlərini idarə etməyə davam etmələri və özlərini təmin etmək qabiliyyətlərini artırır.\nBu onlara hörmətli, açıq və birmənalı ünsiyyət qurma və potensial nəticələrlə qarşılaşmaları sayəsində sosial bacarıqları inkişaf etdirməyə kömək edir.\nRiyazi bacarıqlar, oxuma-yazma və emosional hisslərini artırmaq üçün xüsusi olaraq seçilmiş müxtəlif materiallar təqdim edir.\nYaradıcı şəkildə özlərini ifadə etmək və özünə inamı artırmağa kömək edən yollarla öyrənmək üçün imkanlar verir.\nOrta məktəb yaşlı uşaqlarda Montessori təhsili\n6-12 yaş arasındakı uşaqlar:\nUşaq marağı olduğu sahələrdə əməkdaşlıq içərisində məlumat əldə etmək üçün dəstəklənir və istiqamətləndirilir.\nÖzünə inamın, təxəyyülün, intellektual müstəqilliyin və özü özünü idarə edə bilmənin inkişafını dəstəkləyir.\nBu, onların cəmiyyətdəki rollarını, mədəniyyətlərini və dünyadakı anlayışlarını inkişaf etdirir.\nGənclərdə Montessori təhsili\n12-15 yaş arasındakı gənclər:\nİdeal olaraq, fermada işləyən gənclər təsərrüfatın idarəedilməsini və iqtisadi müstəqilliyini araşdırır, eyni zamanda təsərrüfatdan asılı olaraq tərtib edilmiş şəhər həyatını vurğulayan bir mühit təmin edir.\nGənclərə özlərini mümkün qədər geniş tanımağa imkan verir.\nAkademik tətbiqlər üçün məzmun təmin edir.\nFərdi münasibətlərdə özünü ifadə, özünə inam və inkişaf təşviq edir.\nDr. Montessori təhsilin bu addımını bitirə bilmədən vəfat etdi. Bu səbəbdən Montessori təhsil sisteminin bu səviyyəsində müəllim yoxdur. Digər tərəfdən, gənclər üçün Montessori təhsili üçün uyğun mühitlər var və peşəkar müəllimlər bu addım üçün çalışmağa davam edirlər.\nMontessori təhsili almış məşhur ixtiraçılar və sahibkarlar\nBu illər ərzində texnologiya sahəsində yenilik edən ixtiraçıların bir çox oxşarlığı var. Ağıllı olmaq, yaradıcı və açıq fikirli olmaq bu xüsusiyyətlərdən yalnız bir neçəsidir. Lakin bu ixtiraçıların ortaq bir nöqtəsi var; hamısı Montessori məktəblərində təhsil alırdılar.\nMontessori təhsili italyan həkim və pedaqoq Maria Montessori tərəfindən hazırlanmışdır. Montessori müstəqillik, müəyyən hədlər daxilində azadlıq və uşağın təbii olaraq psixoloji, fiziki və sosial inkişafına hörmətlə yanaşan bir təhsil metodudur.\nMontessori təhsili üçün aşağıdakı maddələr zəruridir:\nYaşa görə qarışıq dərslər. Bu siniflər əsasən 2,5-3 və 6 yaş arasındakı uşaqlardan ibarətdir.\nŞagirdlər əvvəlcədən hazırlanmış fəaliyyətlərdən seçim edirlər.\nİdeal olaraq fasiləsiz 3 saatlıq iş qrafiki var.\nBirbaşa danışılaraq öyrənmək əvəzinə, uşaqlar materiallarla işləməklə anlayışları öyrəndikləri konstruktiv və araşdırmaya meyilli öyrənmək metodu istifadə olunur.\nSinifdə sərbəst hərəkət etmək imkanına sahibdirlər.\nBu üsulla təhsil almış və yuxarıda göstərilən Montessori tərəfdarlarından texnologiya sahəsindəki yenilikçi addımları ilə müvəffəqiyyət qazanan bəzi sahibkarlar bunlardır:\nLarry Page (CEO, Google):\n“Düşünürəm ki, Montessori təhsili nəticəsində qaydalara uyğun hərəkət etmək əvəzinə özümü həvəsləndirməyi, motivasiya etməyi, dünyada baş verənləri düşünməyi, hamıdan bir az fərqli işləməyi, hər bir işi fərqli cür idarə etməyi öyrəndim.”\nWill Wright (“Sims” oyununun yaradıcısı):\nMaria Montessori metodu. Will Wright-ı o qədər təsirləndirdi ki, onu yeni bir oyun növü yaratmasına səbəb oldu.\nJeff Bezos (Amazon.com saytının yaradıcısı):\nJeff Bezos’un anasının bir müsahibəsində söylədiyinə görə kiçik Jeff Montessori Uşaq bağçasındakı fəaliyyətlərə o qədər başı qarışmışdı ki, müəllimləri növbəti fəaliyyətə keçmək üçün onu kürsüsündən qaldıra bilmirdilər.\nSteve Wozniak (Apple’ın həmtəsisçisi):\nMontessori məktəblərinin müstəqil düşüncə öyrətmək üçün ən yaxşı işi etdiyini söyləyir.\nGabriel Garcia Marquez – Nobel mükafatı qazanan Kolumbiyalı yazıçı:\nMontessori təhsili əsasən şəxsiyyətin formalaşmasına yönəlmişdir.\nMaria Montessori bunu açıq şəkildə belə ifadə edir: “Təhsildə, metod deyil, insan şəxsiyyəti nəzərə alınmalıdır.”\nUşaq xüsusi və bənzərsizdir.\nUnikal bir varlıqdır.\nUşaq ətrafındakı maddi dünyanı mənimsəyir və gələcəkdə yetişdirəcəyi şəxs modelini formalaşdırır.\n“Uşaq xalqın memarıdır.” Bu memarlar fərqində belə olmadan tikinti planına əməl edərək öz ritmlərinə uyğun olaraq özlərini inkişaf etdirməyə çalışırlar.\nBöyüklər bu inkişafa təsir göstərə bilməzlər, çünki bina planını bilmirlər. Ancaq bir yetkinin vaxtında müdaxiləsi ya bu bina planını məhv edə bilər, ya da səhv istiqamətə apara bilər.\nMontessori Təhsilinin təməl daşlarından biri hazırlanmış mühitdir. Uşaqlar hazırlanmış mühitdə Montessori materiallarından fərdi maraq və mövqeyinə görə müstəqil olaraq seçim edərlər.\nMontessori məktəblərində uşaqlar, istədikləri matiralla, istədikləri zaman, istədikləri yerdə çalışırlar.\nUşaqlara istədikləri qədər təkrar etmək imkanı verilir. Tez öyrənən yeni bir çalışmaya keçə bilər. Çünki öyrənməkdə hərkəsin fərqli bir ritmi vardır.\nMateriallardaki doğruluğun yoxlanışı uşağın öz səhvini tapması ilə reallaşır. Başqa birindən xəbərdarlığa, təsdiqə və düzəldilməyə ehtiyacı yoxdur. Özü özünü düzəltməyə imkan verir. Beləliklə böyüklərdən asılı olmadan, müstəqil şəkildə, təbii olaraq həyata keçir.\nUşağın güclü bir xarakterlə böyüməsini təmin etmək üçün “bir şəkildə fiziki və əqli gigiyena” lazımdır. Bu vəziyyətdə, yetkinlərin vəzifəsi uşağın içində istedad və gizli güc oyatmaq və inkişaf prosesində onları dəstəkləməkdir.\nMontessori məktəblərində uşaqlar istədikləri materialla, hər yerdə, istədikləri yerdə işləyirlər. Buna görə Montessori metodunun mahiyyəti, özünü inkişaf etdirə biləcəyi şəkildə əvvəlcədən hazırlanmış bir mühitdə uşağa hərəkət və fəaliyyət azadlığı verməyi hədəfləyən, özünü təşkil edən və inkişaf etdirən bir metod və sistem anlayışıdır.\n“Uşaq üçün hazırlanmış bir mühitdə, uşağın şəxsiyyətini formalaşdırmaq azadlığı verən, şəxsiyyətinin inkişaf prosesini dəstəkləyən, uşağın fərdiləşməsini və ictimailəşməsini öz ləyaqətində ciddi qəbul edən fərdə xas olan ədalətli bir təhsildir.\nMarketinqi dəyişdirəcək 7 texnologiya\nWalmart effekti nədir?


Ölkəmizdə pandemiya ilə əlaqədar olaraq, 2020-2021-ci tədris ilində dərslər həm əyani, həm də distant formada təşkil edilir. Bakı, Sumqayıt şəhərləri və Abşeron rayonunun ümumi təhsil müəssisələrinin fəaliyyəti əyani olaraq həftədə iki dəfə, digər şəhər və rayonlarda isə əyani formada həftədə üç dəfə uyğunlaşdırılmış tədris planları əsasında aparılır.\nBaku Tv xəbər verir ki, dərs ili başlayandan bu günədək 95 şagird və 26 işçi heyəti olmaqla 121 nəfərdə koronavirus aşkarlanıb.\nQuba rayonu Qamqam kənd orta məktəbində səkkiz müəllimin virusa yoluxması səbəbindən əyani formada tədris dayandırılıb, distant formaya keçid edilib. Bakıda isə müəllim və şagirdlərdə koronavirusun aşkar edilməsi səbəbindən dörd sinfin fəaliyyəti distant formaya keçirilib.\nTəhsil Nazirliyinin rəsmisi Baku Tv-yə açıqlamasında bildirib ki, heç bir narahatlığa əsas yoxdur. Yoluxma qeydə alınmış siniflərdə distant formada təhsilə keçilib. Ümumilikdə bütün məktəbin distant təhsilə keçməsinə isə heç bir ehtiyac yoxdur.\nProfessor Adil Qeybulla bildirib ki, aşağı siniflərdə koronavirus adətən subklinik səviyyədə keçir ki, bu da onların özü üçün xüsusi təhlükə yaratmasa da, daşıyıcı kimi bizim üçün çox böyük təhlükədirlər:\n"Onlar virusu ifraz edir və bu nöqteyi-nəzərdən heç bir kliniki əlamət olmadan cəmiyyətdə dolaşaraq virusu yayırlar.\nTəkcə aşağı sinif şagirdləri deyil, regionlarda yuxarı sinif şagirdləri də yoluxub. Bakıda sinifdə yoluxma halı çox olub və dörd sinif bağlanıb. Bu məsələ ilə bağlı müzakirə aparılmalı və tez bir zamanda qərar qəbul olunmalıdır”.\nQeyd edək ki, ümumilikdə ibtidai təhsil səviyyəsi üzrə təhsil alan 625 394 şagirddən 7 868 nəfərin valideyni övladının tədris prosesində əyani şəkildə iştirakından imtina etməsi ilə bağlı iltizam sənədi imzalayıb.\n2020-10-17 İlham Əliyev: “Azərbaycan ordusu hər gün yeni yüksəklikləri, strateji məntəqələri işğaldan azad edir”


Zeynəddin Əhməd Qaraca bəy Həsən bəy oğlu 1334-1353-cü illərdə Zülqədəroğulları bəyliyinin başçısı olmuşdu. Elxanlı dövləti hökmdarı Əbu Səid Bahadur xanın buraxdığı boşluqdan istifadə edən Qaraca bəy məmlüklərin Hələb valisi ilə birləşərək Əlbistanı ələ keçirdi. Bəylik qurduqdan sonra ilk savaşını Ərətna bəyliyinə qarşıbaşladı. Təfsilatı ilə qeyd etsək XIII yüzilin sonlarında Hələb və Antəb arasındaki bölgələrə yerləşən Bozoq türkmənləri burada bəzən məmlüklərlə birlikdə quzeyə, şimala doğru yailan səfərlərə qatılır, bəzən də yalnız başlarına Çuxurovadaki ermənilər üzərinə basqın edirdilər. Elxanlı hakimiyəti altında olan Anadolu içlərinə qədər gələn bu türkmənlərin başında Həsən bəy oğlu Zeynəddin Qaraca bəy dururdu. Zeynəddin Qaraca bəyin ətrafında toplanan türkmənlər Antəbdən Əlbistana qədər uzanan bölgələri əllərinə keçirmişdilər. Bunların məmlüklərin davamlı hücumları ilə sarsılmış olan kiçik erməni knyazlığının zəif düşməsindən də faydalanaraq beş min atlı ilə Çuxurovaya girdikləri və bu knyazlığın şərq bölgələrini xaraba qoyaraq zəngin gənimətlərlə Maraşa geri döndükləri bilinməkdədir (1335).\nQaraca bəy Əlbistan mərkəz olmaq üzərə bəyliyini qurduqdan sonra, Anadoluda Elxanlı hakimiyətinin yıxılmasından da istifadə edərək ətrafdakı diğər şəhərlərin fəthinə başladı. Dərhal quzeyə, şimala doğru göndərilən Zülqədər türkmənləri Ərətna bəyin əlindəki yerlərə basqınlara başladı. Ancaq məmlük sultanının etirazı üzərinə bu basqınlar durduruldu. Bununla bərabər Qaraca bəy, əmirlərindən bir qismini, Əratnanın qüvvələri tərəfindən mühafizə edilən Darəndə qalası üzərinə göndərdi. Qaraca bəyə bağlı türkmənlər Darəndə qalası mühafızəçilərini qılıncdan keçirərək qalanı zəpt etdilər. Beləcə Darəndə zülqədərlilərin əlinə keçdi (1338). Qaraca bəy Darəndəni dərhal Sam valisinin adamlarına təslim etdi və bu hərəkəti ilə məmlük sultaninin təqdir və sevgisini qazandı.\nMəmlüklərlə zülqədərlər arasındaki mücadilə 1343-cü ildə qarşılıqlı savaşa döndü. Bu il içərisində Əratna, Qarabük mövqeyində Çobanlı Şeyx Həsəni məğlub edərək əldə etdiyi qənimətin bir qismini zəfər nişanəsi olaraq Hələb valisi YelBuğaya göndərmişdi. Qənimət Zülqədərli ölkəsindən keçərkən əşyaların böyük bir qismi türkmənlər tərəfindən soyuldu. Bu duruma çox qızan Hələb valisi YelBuğa 1344-cü ildə böyük bir ordu ilə Zülqədərli ərazisinə girdi. Məmlük və Zülqədərli qüvvələri arasında meydana gələn savaşi Qaraca bəy böyük bir müvaffəqiyyətlə qazandı. Hələb qüvvələri 1343-cü ilin martında məğlub olaraq geri döndülər. Bu məğlubiyyətə çox qızan YelBuğa əmrindəki birliklərin hamısını hazırlayaraq zülqədər bəyinə qarşı yeni bir səfərə girişdi. Bu qədər böyük bir orduya qarşı dura bilməyəcəyini anlayan Qaraca bəy Düldül dağına çekildi. Dağın ətəklərində baş vərən ikinci Məmlük-Zülqədərli savaşını da Qaraca bəyin qoşunu qazandı. Bu qələbə Qaraca bəyin nüfuz və qüvvəsini bir qat daha artırdı. Qaraca bəy bu zəfərin ardından məmlüklərin onun üzərinə daha böyük qüvvələr göndərməsindən əndişə edərək ələ keçirdiyi qənimətlərə əl vurmamış və onlarin hamısını Qahirəyə göndərmişdi. Üstəlik savaşın məsuliyyətini Hələb valisinə yükləyərək özünün günahsız oldugunu bildirdi. Məmlük sultani Məlik Saleh İsmayıl özünə qarşı güçlü bir rəqib halına gəlmiş olan Zülqədəroğlu Qaraca bəyin üzrünü qəbul etməyə məcbur qalmış və ona bəylik (hakimlik) fərmanı göndərmişdi.\nGöründüyü kimi Zülqədərli-Məmlük münasibətləri Zülqədərli bəyi ilə Hələb valiləri arasındaki dostluq ilişkilərinə bağlı idi. Hələb valiliyinə Argunşahın təyin edilməsi, Arıktayın pozulmasına səbəb oldugu ilişkiləri yenidən düzəltdi. Beləcə Qaraca bəyin məmlüklərlə münasibətləri yenidən düzəldi. Ancaq Qaraca bəyin arası məmlüklər ilə bir il sonra təkrar pozuldu. Qahirədə Məlik Nasir Həsən 1347-ci ilin sonlarında taxta çıxınca Hələb valiliyində edilən yersiz və zamansız dəyişiklik əlaqələri alt-üst etdi. Zülqədərlilərin arzu etmədiyi Arıqtay 1348-ci ilin martında ikinci dəfə Hələb valiliyinə təyin edildi. Zeynəddin Qaraca bəy, düşmanı olan bu hakimin Hələbə gətirilməsinin əleyhinə bir hərəkət olaraq gördüyündən Məmlük dövlətinə olan tabeçiliyinə son vərdi. Məliküz-zahir ünvanını alaraq özünü müstəqil bir hökmdar elan edən Zeynəddin Qaraca bəy Hələb və ətrafına qarşı basqınlara başladı. Ayrıca Kilikya erməni işxanlarına da xəbər göndərərək Məmlük Sultanlığına ödədikləri vərgini bundan sonra ona göndərilməsini istədi. Qaraca bəy özəlliklə Argunşahın öldürülməsindən sonra məmlüklərə qarşı olan düşmənçiliyini daha da artırdı (1349). Bu tarixdən sonra Hələb üzərinə daha çox basqınlar etməyə başladı. Onun məqsədi tamamilə müstəqil hala gəlmək idi. Bu tarixdən sonra Qaraca bəy Məmlük dövlətinə qarşı Suriyada qalxan bütün üsyanlara qatıldı. Məmlük sultanlığına qarşı ayaqlanmış olan Hələb valisi Baybuğa ilə birləşərək Dəməşq üzərinə yürüş etdi. Özünə qarşı başladılan üsyanın böyüdüyünü görən məmlük sultani çoxsaylı bir ordunu asi qüvvələr üzərinə göndərdi. Əmir Baybuganın bu güc qarşisinda məğlub olub öldürülməsinə görə Qaraca bəy və diğər asi əmirlər Əlbistana çəkildilər. Qaraca bəy Misir sultani və əmirlərinin israr və təminatlarına rəğmən köçkünləri təslim etmədi. Buna görə Sultan Məlik Saleh lələsi Əmir Argunun başçılığı ilə böyük bir ordunu Əlbistan üzərinə göndərdi. Ayrıca Zülqədərli bəyinin bu davranışına çox qızan məmlük sultani, bu tarixdən sonra Zülqədərli bəyliyinin hakimiyet fərmanını üçoq türkmənlərinin rəisi Ramazan bəyə vərdi.\nTarix: 14.01.2015 / 16:21 Müəllif: Feriska Baxılıb: 205 Bölmə: Azərbaycanla bağlı tayfa və qəbilələr\nİSLAM TARİXİNİN QISA XRONOLOGİYASI Birinci Hissə Cil Oglana Agit inanın Biz Niye Beleyik Laza kendi Xilə-buta Aleksandr Soljenitsın Bir Omur Yetmedi Seni Sevmeye Qiymə plov Muxtarov candan orqanlarının BENDEKI David Birgünlük icazə 3 Senelik Buyuk Awk Boylemi Bitmeliydi Tətilin genişlənməsi Əliağa Kürçaylı GÜL DİBÇƏYİ Divane Esqimle Her An Sonsuzam Yuxuda Yaşıl görmək dərmanıdır intimual Qadın Xüsusiyyətləri Dunyama Kayfi Ari Viz Viz Qlaza Diz Diz Qorxmaz 5ci cild bogazda gobelek xesteliyi İsa Peyğəmbər buyurur papaqlar Aleksey Jiqalkoviç Yeni ders ilinde Aman Bu kişilərdən uzaq durun qardas arvadi Yawlarim Nəyi necə anlayırıq eləyib Qadin bir usaqdir eslinde Nərimanoğlu Beli Odenmeyen Gun Yerinede Qafqaz İslam Ordusunun ikinci həmləsi Samir Bağırov Sessiz Intikam 17Manyak Wowu senin ureyin sevdi men dey Qezel 1 hacı qaranın təhlili


İşğaldan azad olunmuş ərazilər üzrə KOBİA-ya 800-dək biznes müraciət daxil olub – İstiqlal.az\nAna Səhifə/İqtisadiyyat/İşğaldan azad olunmuş ərazilər üzrə KOBİA-ya 800-dək biznes müraciət daxil olub\nİşğaldan azad olunmuş ərazilər üzrə KOBİA-ya 800-dək biznes müraciət daxil olub\nİşğaldan azad edilmiş ərazilərin zəngin iqtisadi və investisiya potensialına malik olması həmin ərazilərdə müxtəlif sahələri əhatə edəcək yeni biznes layihələrinin reallaşmasına və sərmayələrin cəlb edilməsinə şərait yaradır.\n“APA-Economics”in məlumatına görə, bunu Azərbaycan Respublikası Kiçik və Orta Biznesin İnkişafı Agentliyinin (KOBİA) İdarə Heyətinin sədri Orxan Məmmədov “Caspian Energy Club”ın təşkil etdiyi ənənəvi “Online B2G Forum”da iştirakı zamanı deyib.\nOnun sözlərinə görə, 2020-ci ilin dekabr ayından etibarən Agentlik işğaldan azad edilmiş ərazilərdə biznes qurmaq istəyən sahibkarlıq subyektlərindən müraciətləri qəbul etməkdə davam edir.\n“İndiyədək işğaldan azad olunmuş ərazilərdə biznes qurmaq istəyən sahibkarlardan KOBİA-ya 791 müraciət daxil olub. Bunlardan 406-sı investisiya layihələri, 385-i isə digər iş və xidmətlərin həyata keçirilməsi ilə bağlıdır. Həmçinin, 28 ölkədən 226 layihə təqdim edilib. Bunlardan Türkiyə, Rusiya, İsrail və Qazaxıstandan daxil olan müraciətlər üstünlük təşkil edir”, – O. Məmmədov qeyd edib.


Ekspert: Pambıqçılıqda məhsuldarlığın yüksəldilməsi hesabına istehsalı artırmaq iqtisadi cəhətdən daha səmərəlidir - AZƏRTAC – Azərbaycan Dövlət İnformasiya Agentliyi\nOnun sözlərinə görə, cari ildə pambıq sahələrinin azalmasına baxmayaraq, bu il məhsuldarlığın artırılması hesabına ən az 2018-ci ildəki qədər məhsul tədarük edilməsi gözlənilir: “Əslində əkin ərazilərinin artırılması ilə deyil, məhsuldarlığın yüksəldilməsi hesabına istehsal həcmini artırmaq iqtisadi cəhətdən daha səmərəlidir. Son illərdə məhsuldarlığa paralel olaraq ümumi istehsal həcminin artması fonunda mahlıc və pambıq ipliyinin ixracında artım müşahidə edilib. Belə ki, 2019-cu ilin ilk 7 ayı ərzində ixrac məhsulları arasında təminən 100 milyon ABŞ dolları həcmində pambıq mahlıcı və iplik ixrac olunub. Bu isə ötən ilin eyni dövrü ilə müqayisədə 75 faiz artım deməkdir. Ümumilikdə, pambıq və iplik qeyri-neft məhsulları arasında ixrac həcminə görə 3-cü sırada qərarlaşıb və bu qrup malların ümumi ixracının təxminən 10 faizini təşkil edir. Ən böyük ixracatçı şirkətlərin sıralanmasına nəzər salsaq, pambıq tədarükü ilə məşğul olan əksər şirkətlərin adı ilk onluğa daxil olub. Ən böyük ticarət tərəfdaşlarımız olan Türkiyə və Rusiyanın pambıq mahlıcına tələbini nəzərə alsaq, ölkəmiz daha böyük həcmdə ixrac potensialına malikdir”.\nAZERTAG.AZ :Ekspert: Pambıqçılıqda məhsuldarlığın yüksəldilməsi hesabına istehsalı artırmaq iqtisadi cəhətdən daha səmərəlidir\nBir ayda 800 kənd və qəsəbədə mineral gübrələrin güzəştli şərtlərlə satışı təşkil olunacaq\nİnam Kərimov: 2018-ci illə müqayisədə bu il 200 min ton çox buğda və arpa toplanıb


DİYARŞÜNASLIQ » ADƏT-ƏNƏNƏ » TƏSƏRRÜFAT MƏİŞƏTİ » Arıçılıq təsərrüfatı\nNümunənin reyestr kodu : DA0301000001\nAzərbaycanda 600-dən çox ballı bitki növünün olması qədimdən burada arıçılığın inkişafına səbəb olmuş, bu təsərrüfat sahəsi bal və mum toplanması, vəhşi (çöl) arı ovundan meşə arıçılığı və ev arıçılığınadək bir yol keçmiş, əhalinin məişətində xüsusi yer tutmuşdu.\nAzərbaycanın arı genofondunu, əsasən iki arı növü – Bozdağ Qafqaz arısı və Sarı Qafqaz arısı təşkil edir. Uzun xortumlu arılardan sayılan Qabaqtəpə arısı xarici görünüşü, bioloji xüsusiyyətləri və bir sıra əlamətlərinə görə Bozdağ Qafqaz arısı ilə eynidir. Qabaqtəpə arısı meşəli dağların üst zolaqlarında və yüksək dağ çəmənliklərində məskən salır. Sakit, zəhmətsevər, soyuğa və xəstəliyə dözümlülüyü, habelə məhsuldarlığı ilə diqqəti cəlb edən Qabaqtəpə arısı bəzən “qızıl arı” adlanır.\nBal arıları şirəni, əsasən, cökə ağacının çiçəklərindən toplayır. Təcrübəli arıçılar cökə ağacını meşənin “bal damarı” adlandırırlar. Qədim zamanlarda arılar ağac oyuqlarında, kötük tənəklərdə, səbətlərdə və godda saxlanırdı. Arıçı və ya kəndli meşədə arıların məskən saldığı ağac koğuşlarından təkbaşına istifadə etmək hüququna malik idi. Koğuşları xüsusi işarə ilə damğalayır və ya kərtmə nişan qoyur, bununla da həmin arıların müəyyən şəxslərə məxsus olduğunu bildirirdilər. Qədimdən god, sonralar səbət və təknə kimi pətək növləri yayılmışdı.\nKeçmişdə beçəvermənin başlanması münasibətilə ailədə şadlıq edirdilər, beçəalma böyük bayram olurdu. Arılar beçə verdikləri zaman qaynamağa başlayır, təknənin qabağında uçuşaraq şah arının çıxmasını gözləyirlər. Səhər radələrində şah arı beçəni götürüb yuvanı tərk edir. Təcrübəli arıçılar şah arının beçəni nə vaxt uçuracağını müəyyən edə bilir və bu müddətdə arını nəzarətsiz buraxmırlar. Beçənin qaçmaması üçün arıçılar qab-qacaq döyəcləyib hay-küy salır, beçənin üstünə su çiləyir, torpaq atır, mis qabları bir-birinə vurur, tüfəngdən atəş açırdılar. Bu sayaq beçəni hürküdür və yaxınlıqdakı ilk maneəyə qonmağa məcbur edirdilər. Beçə ağacların yuxarı, qalın budaqlarına, əl çatmayan yerlərinə qonduqda təcrübəli arıçılar onu götürmək üçün xüsusi kiçik səbətdən istifadə edirlər. Səbətin aşağı hissəsini uzun payaya möhkəm bərkidir, içərisinə isə ballı şan, yaxud mum qoyurlar. Bəzi yerlərdə səbətin daxili divarlarına ətirli şirə çəkirlər. Uzun paya vasitəsilə səbəti beçə qonan budağa yaxınlaşdırıb arı topasının altına tutduqda beçə tədricən səbətə daxil olur. Beçə çox hündürə qonmayıbsa, arıçı səbəti qaldırır, bu zaman beçə topası səbətə tökülür.\nTəbii bal 2 cür olur: çiçək balı və gəzəngi bal. Çiçək balı götürüldüyü çiçəkdən asılı olaraq müxtəlif ola bilər. Bunlardan cökə, yonca, qaratikan, akasiya, günəbaxan, zeytun, tütün və s. bitkilərin çiçəklərindən götürülən bal yüksək keyfiyyətli, şabalıd, dəfnə və s. bitkilərin balı isə nisbətən aşağı keyfiyyətli hesab olunur.\nBalın kəsilməsində xalq meteorologiyası əsas götürülür. Gəndalaş bitkisinin başındakı saçaqlı çiçəklər qaralanda (avqustun əvvəllərində) arıçılar bal kəsməyə başlayır. Xalq təcrübəsinə görə, həmin dövrədək arılar lazımi qədər şirə toplaya bilir. Arıçılar hesab edirlər ki, balın həmin vaxtdan tez kəsilməsi əlverişli deyil, bu müddətdə arı ailəsində arıların sayı olduqca çox olur, bu da bal kəsilməsi işini çətinləşdirir. Təcrübəyə görə, bal taxıl biçinindən sonra, yaxud pətəyin qarşısında şeh əmələ gələndə, avqust ayında “quyruqdondu”dan (“quyruqdoğdu”) sonra kəsilir. Yaylaqda olan çobanlar quyruğu əridib yağını gecə çölə qoyardılar. Ertəsi gün quyruq donubsa, deməli, soyuqlar başlayır. Bunu nəzərə alan arıçılar balı kəsərdilər. Balın kəsilməsinin başlanması arıçıların sevincinə səbəb olur. Adətə görə, hazırda da bal kəsilən gün arıçının evinə qohum-qonşular dəvət edilir, arısı olmayanlara pay göndərilir. Arıçılar iş prosesində müxtəlif avadanlıqlardan istifadə edirlər. Bunlar tüstü körüyü, üztoru, ərsin, beçə səbəti, suvat (arılara su vermək üçün daşdan hazırlanmış su qabı), arı qaşığı, yem qabı, küpədir.\nArıçılıq təsərrüfatı: kiçik sahibkarlar üçün bələdçi\nRövşən Ağayev, Samir Əliyev


Şahmar Vəliyevlə görüşmək istəyən sabiq "Karvan"lı: "Qoy özü desin ki, haqqın yeyilməyib"\nnkBir vaxtlar ölkənin tanınmış klublarında çıxış etmiş və xüsusilə "Karvan"dakı çıxışları ilə yadda qalan Samir Abdulov Rekord.az-a müsahibə verib:\n- Samir, işlərin necə gedir, koronaviruslu günləri necə keçirirsən?\n- Çox sağ olun. Hamı kimi mən də idman yarışlarının, eyni zamanda futbolumuzun fəaliyyətinin bərpasını gözləyirəm.\n- Hazırsa nə işlə məşğulsan? Eşitdiyimizə görə, "Sumqayıt" Futbol Akademiyasından ayrılmısan...\n- Bəli, "Sumqayıt"ın U-12 komandasında baş məşqçi, U-17 komandasında isə köməkçi məşqçi kimi çalışırdım. İşimə də həvəslə başlamışdım. Təəssüf ki, şəxsi problemlər işimi davam etdirməyə imkan vermədi. Hazırda işsizəm. Amma yayda yenidən "Sumqayıt"a dönməliyəm. Rəhbərliyin də mənə hörməti və etimadı var Riad Rəfiyevə öz minnətdarlığımı bildirirəm.\n- "Sumqayıt" Futbol Akademiyasından söz düşmüşkən, akademiyaya yeni təyin olunan koordinator Hakan Sunal barədə nə deyə bilərsən?\n- Düzgün və doğru təyinatdı. Hakan Sunal çox savadlı, nikbin, pozitiv və çalışqan biridir. Bizim belə mütəxəssislərə ehtiyacımız var. Nə qədər imkan var, onun təcrübəsindən istifadə etməliyik. Hər halda, bu, mənim şəxsi fikrimdi.\n- Futbol statistikanı vərəqləsək, bir sıra tanınmış klublarda oynamısan. Sənin üçün hansı maraqlı və yaddaqalan məqamlar olub?\n- Futboldakı gözəl, maraqlı anlardan çox danışmaq olar. Məsələn, "Karvan"ın heyətində gənc yaşda avrokuboklarda oynamaq, ölkənin adını, bayrağını təmsil etmək... Bu yaxınlarda "CBC Sport"da Pərviz Musayevin təqdimatında yenidən yada düşdük...\n- Həqiqətən də karyeranın ən parlaq dövrü "Karvan"la bağlı olub. Hər şeyin yaxşı getdiyi bir vaxtda Yevlax klubundan niyə ayrıldın?\n- Əvvəla onu deyim ki, "Karvan" ailəsinə çox minnətdaram. Rəhbərlikdən tutmuş, Yevlax camaatına kimi hər kəsə. "Karvan" bambaşqa klub idi. Sualınıza gəlincə, futbolçu həyatı çox qısadır. Oynamaqla yanaşı həyat tərzini yaxşılaşdırmalı, qazanc əldə etməlisən. Məndə isə bu mənada işlər yaxşı deyildi. Evvela onu deyim, ki, Karvan ailesine cox minnetdaram. Bu ailede hamini nezerde tuturam. Rehberlikden tutmus Yevlax camaaatinadek. Bambasqa klub idi… Sualiniza gelince futbolcu heyati cox qisadi. Oynamaqla yanasi heyat terzini yaxsilasdirmaq ucun qazanc elde etmelisen. Mende ise bu amil pis idi. Oynayan da mən idim, ən az qazanan da. Həmin ərəfədə universitetdə təhsil alırdı. Onu da deyim ki, mən özüm də ixtisasca jurnalistəm. 608 balla bu faklütəyə daxil olub 4 il təhsil almışam. Məşqlərə görə dərsə gedə bilmədiyimdən məndən ayrıca pul istəyirdilər. Çox çətin idi mənim üçün. Aldığım maaş ehtiyaclarımı ödəməyə imkan vermirdi. Buna baxmayaraq, "Karvan" da qalmağı üstün tutdum. Baxmayaraq ki, digər klublardan daha yüksək məbləğdı müqavilə təklifləri alırdım. Bir dəfə vəziyyəti izah edib rəhbərlikdən maaşımın qaldırılmasını xahiş etdim. Özləri də bilirdilər ki, təkliflərim var. Təəssüf ki, müraciətim cavabsız olduğundan "Karvan"dan ayrılmalı oldum. Lakin müqaviləm olduğu üçün "Karvan"a 60 min dollar ödəməli idim. Mən də bu məbləği ödəyib icarə əsasında "MKT Araz"-a getdim. İmişli təmsilçisi ilə təlim-məşq toplanışına da getdim. Lakin qayıdandan sonra məlum oldu ki, komanda dağılır. Başqa kluba keçmək variantı olsa da "Karvan" icazə vermədi. Zəng vurub dedilər ki, bizə məxsussan və ger dönməlisən. Amma nə qədər cəhd etsəm də ödədiyim 60 min dolları geri ödəmədilər. Belə deyək, nə pulumu verdilər, nə də başqa kluba keçidimə imkan verdilər. Demək olar ki, 6 ay futbol oynamadım. Halbuki Şahmar Vəliyevin ən çox bəyəndiyi futbolçulardan biri olmuşam. Amma nə pulumu aldım, nə də futbol oynadım. Bu gün də həmin haqqımın qaytarılacağına ümidimi itirmirəm. Çünki bu məbləğ mənim halal haqqımdı. Şahmar müəllim mənə qarşı hər zaman yaxşı olub. Bunları heç vaxt unutmaram. Bu gün "Karvan" yoxdur, amma Şahmar müəllim var. Çox istəmişəm onunla görüşüm, amma qapılar üzümə bağlı olub. Ümid edirəm ki, bu müsahibədən sonra səsimə səs verəcək. Qoy, özü mənə desin ki, sənin haqqın yeyilməyib.\n- Yəni pulunun geri dönəcəyinə hələ də ümidin var...\n- Şahmar müəllim yüzlərlə ehtiyacı olan ailəyə çörək verən şəxsdir. Bu gün də bu xeyirxah işini davam etdirir. Ümid edirəm məni də razı yola salacaq. Çünki o,"Karvan" üçün hər şey etmişdi. O cür klub, baza, infrastruktur yaratmışdı. Heyf "Karvan"dan.\n- Gələklə bağlı başqa hansı planların var?\n- Artıq məşqçilik fəaliyyəti ilə məşğulam. Oğlumun adına "Raul" FK yaratmışam. Məqsədli biriyəm. Azərbaycan futbolunda Qurban Qurbanov, Rəşad Sadıqov, Füzuli Məmmədov, Samir Abasov kimi məşqçilər var. Mən də onlar kimi özümü sübut etmək istəyirəm. Özümə inamım da böyükdür. Hər halda, zaman hər şeyi göstərəcək. Sonda hamıya sevdiyi sənətlə məşğul olmağı tövsiyyə edirəm. Mənimlə maraqlandığı üçün Rekord.az ailəsinə də dərin təşəkkürümü bildirirəm.


1 May 2014 10:13\n"Bavariya" ilə "Real Madrid" arasında keçirilən Çempionlar Liqasının yarımfinalının cavab oyunu gözləniləndən daha maraqlı alındı. Xüsusilə yekunda əldə olunan nəticəni futbolsevərlər üçün əsl sürpriz hesab eləmək olar.\nİlk oyunda öz meydanında minimal hesabla qələbə qazanmağı bacaran madridlilər səfərə cüzi üstünlüklə çıxmışdılar. Ancaq rəqib meydanında oyuna möhtəşəm başlayan Karlo Ançelottinin yetirmələri artıq ilk yarıda qarşılaşmanın taleyini həll elədilər.\nVurulan qollar, maraqlı mübarizə futbol adına gözəl görüntülər idi.\nÜmumiyyətlə, bu oyun oyunçular və komandaların baş məşqçiləri ilə tarixlə bağlı maraqlı paralellər aparmaq mümkündür.\n1."Real Madrid". On iki il sonra növbəti dəfə finala çıxan "kral klubu" yenidən bu uğurun həyəcanını yaşayır. 2002-ci ildə Qlazqoda oynanan finalda bir başqa alman klubu "Bayern Leverkuzen"i yenən madridlilər o vaxtdan bura belə böyük uğur yaşaya bilmirdi.\n2.Zinəddin Zidan. Məhz həmin oyunda bütün zamanların ən yaxşı qollarından birini vuran Zinəddin Zidanın bu gün texniki heyətdə yer alması və baş məşqçi Karlo Ançelottinin yanında oturması taleyin xoş təsadüfüdür.\n3.Kristiano Ronaldo. Portuqaliyalı super ulduz bu oyunda iki dəfə fərqlənməklə, 16 qolla bir mövsümdə Çempionlar Liqasında ən çox qol vuran oyunçu kimi mütləq rekordçudur.\n4.Karlo Ançelotti. 25 il öncə məhz həmin gün oynanan oyunda "Milan"ın heyətində yer alan və "Real"a qarşı oynayan Ançelotti 4-0 italyanların qazandığı matçda bir qolun da müəllifi olmuşdu. 25 il sonra isə bu komandanın baş məşqçisi kimi yetirmələrini finala çıxarmaqla bir növ 25 illik borcunu ödəmiş oldu.\n5."Lissabon Luz stadionu". Finalın oynanacağı stadionun Ronaldo ilə bağlı acı xatirələri var. 2004-cü il Avropa Çempionatının final oyunu da məhz bu stadionda oynanmışdı. Yunanıstan yığması ilə qarşılaşan Portuqaliya yığması məğlub olmuş, Ronaldo o oyundan sonra göz yaşlarına boğulmuşdu. Görəsən, 10 il sonra növbəti final oyunu Ronaldo üçün düşərli olacaqmı?\n6."Bavariya" qapıçısı Noyer. Alman milli komandasının da əsas qapıçısı olan Noyerin ispan müdafiəçilərə qarşı bir şanssızlığı var. 2010-cu il Dünya Çempionatının yarımfinal oyununda "Barselona"lı müdafiəçi Puyolun qolu ilə komandası ilə bərabər turnirlə vidalaşan Noyer bu dəfə də yarımfinalda bir başqa ispan müdafiəçi Ramosun iki qoluna əngəl ola bilmədi.\n7.Münhen "Allianz Arena". 2006-cı il Dünya Çempionatının yarımfinalı da bu stadionda oynanmışdı. Qarşı-qarşıya gələn iki rəqib Fransa və Portuqaliya yığmalarının görüşündə birincilər finala adlamışdılar. O oyunda meydanda olan 3 futbolçu bu dəfə də oyunun həyəcanını yaşayanlardan idilər. Fransanın heyətində Zidan və Riberi finala adlamağın sevincini yaşarkən, Portuqaliyada oynayan Ronaldo isə məğlubiyyətin acısına üzülmüşdü. Bu gün Zidan idman direktoru kimi, Ronaldo isə futbolçu kimi finala adlamağın sevincini bölüşürlər. Bəhs olunan yarımfinalın digər iştirakçısı Riberi isə məğlubiyyətlə barışmalı oldu.\n8.Xosep Qvardiola. Münhenlilərin ispan baş məşqçisi "Barselona"da çaışdığı zamanlarda "Real"a qarşı saysız-hesabsız qələbələr qazansa da, alman komandası ilə həmyerlilərinə qarşı oyunu alınmadı. Daha əvvəl "Barselona" ilə bu uğuru qazanmış olan Pep bu dəfə yolun yarısında dayanmalı oldu.


Əmlak Məsələləri Dövlət Komitəsinin rəhbərliyi Göyçay və Ucarda vətəndaşları qəbul edib - AZƏRTAC – Azərbaycan Dövlət İnformasiya Agentliyi\nƏmlak Məsələləri Dövlət Komitəsinin rəhbərliyi Göyçay və Ucarda vətəndaşları qəbul edib\nPrezident İlham Əliyevin tapşırıq və tövsiyələrinə əsasən, vətəndaşların müraciətlərini fərdi qaydada dinləmək, təkliflərini nəzərə almaq, problemlərini operativ formada həll etmək məqsədilə Əmlak Məsələləri Dövlət Komitəsinin (ƏMDK) rəhbərliyi Göyçay və Ucar rayonlarında vətəndaş qəbulu keçirib.\nKomitədən AZƏRTAC-a bildirilib ki, komitə sədri Kərəm Həsənov iyulun 13-də Göyçay rayonunun Heydər Əliyev Mərkəzində, sədr müavini Rüstəm Şahbazov isə Ucar rayonunda vətəndaşlarla görüşüb.\nƏmlak Məsələləri Dövlət Komitəsinin müvafiq struktur bölmə rəhbərlərinin iştirakı ilə keçən qəbulda K.Həsənov tərəfindən bütün müraciətlər diqqətlə dinlənilib. Əksər məsələlər elə yerindəcə öz müsbət həllini tapıb. Digər müraciətlər nəzarətə götürülüb və qısa zamanda, qanunvericiliyə uyğun şəkildə həll olunması ilə bağlı komitə sədri tərəfindən göstərişlər verilib. Səsləndirilən bir neçə müraciətin komitənin fəaliyyət istiqamətinə aid olmaması vətəndaşlara izah edilib və digər qurumlara göndərilməsi üçün qeydiyyata alınıb.\nKomitə rəhbərliyinə ünvanlanan müraciətlərin mövzuları əsasən daşınmaz əmlakın qeydiyyatı, dövlət əmlaklarının özəlləşdirilməsi, torpaqlardan faktiki istifadə qaydaları ilə bağlı olub. Eyni zamanda, torpaqların kadastr uçotuna alınması, ölçülərinin müəyyən olunması, hərraclarda iştirak kimi məsələlərə aid müraciətlər də səsləndirilib.\nTorpaqların təyinatına uyğun istifadəsindən danışan komitə sədri bildirib ki, bu istiqamətdə qanunvericiliyə riayət olunması ilə bağlı tədbirlər gücləndirilib. Paytaxt və regionlarda monitorinqlər aparılır və mənfi halların aradan qaldırılması sahəsində işlər görülür.\nQəbuldan sonra keçirilən iclasda K.Həsənov qeyd edib ki, vətəndaşlara hər bir struktur bölmədə yüksək səviyyəli xidmət göstərilməli, komitə əməkdaşları tərəfindən bütün müraciətlərə qayğı və həssaslıqla yanaşılmalıdır. Fəaliyyət sahələri üzrə göstərilən xidmətlərdə maksimum məmnunluq, əlçatanlıq və çevikliyin təmin olunması məqsədilə bütün zəruri tədbirlərin görülməsi barədə tapşırıqlar verilib.\nSədr müavini R.Şahbazov tərəfindən keçirilən vətəndaş qəbulunda da bütün müraciətlər diqqətlə dinlənilib. Qəbul iştirakçılarının müraciətlərinin operativ və qanunauyğun şəkildə həlli ilə bağlı tapşırıqlar verilib.\nQeyd edək ki, komitə sədrinin müavini Rafiq Cəlilov tərəfindən vətəndaş qəbulu iyulun 27-də Zərdab rayonunda keçiriləcək.\nAZERTAG.AZ :Əmlak Məsələləri Dövlət Komitəsinin rəhbərliyi Göyçay və Ucarda vətəndaşları qəbul edib